19:44. Iñigo Urkulluk eta Laura Mintegik ez dute lehendakari izateko ezinbestekoa den gehiengo absolutua lortu. Ostegun honetako bozketan gehiengo sinplea nahikoa izango da lehendakari izendatzeko.\nIñigo Urkullu inbestiduraren lehen saioan. Argazkia: EFE\nINBESTIDURA: Horrela jarraitu ditugu Urkullu eta Mintegiren agerraldiak\n19:44. Iñigo Urkulluk EAJko 27 legebiltzarkideen babesa jaso du; Laura Mintegik, EH Bilduko 21 legebiltzarkideena. PP, PSE eta UPYDko parlamentariek abstentzioaren alde egin dute. Gauzak horrela, bihar goizean, 10:00etan, lehendakaria izendatzeko bigarren eta azken bozketa egingo dute.\n19:40. Amaitu da lehen bozketa, baina Iñigo Urkulluk eta Laura Mintegik ez dute gehiengo absoluturik lortu. Beraz, bihar egingo dute bigarren eta azken bozketa.\n19:33. Hasi da bozketa. Lehen bozketa honetan ezinbestekoa da gehiengo absolutua lortzea lehendakari izateko.\n19:18 Atsedena, 19:30ak arte. Ordu horretan, lehen bozketa egingo dute legebiltzarkideek.\n19:15 Egibarrek esan du erabakitzeko eskubidearen alde daudela, baita "ariketa hitzartua" egitearekin ere.\n19:05 Arnaldo Otegiren izena, berriz mahai gainean. Egibarren ustez, "politikari ona da".\n18:52 Julen Arzuagak (EH Bildu) Maneirori: "Hitlerrek ere hauteskundeak irabazi zituen, Alderdi Komunista legez kanpo utzita".\n18:45 Maneiro eta Basagoitiren ondoren, Patxi Lopezek hitz egin du. Iraganean gertatutako "guztia" berreikusi nahi duela esan du, "herri honetan inork berriro pistola bat ez hartu ez dezan".\n18:37 Taldeen bigarren txanda. Hamar minutu izango dituzte euren proposamenak egiteko\n18:04 "Ezberdintasun asko ditugu autogobernuaren inguruan EH Bildurekin"\n18:00 Jaurlaritza berriak aurrekontu "gogorra" egin beharko duela esan du Urkulluk, Carlos Aguirre Ekonomiako sailburuaren hitzak gogora ekarriz.\n17:53 Autogobernuaren inguruan "adostasun handiena" lortzeko lan egingo duela azpimarratu du Urkulluk\n17:46 Urkulluk hartu du hitza, taldeei erantzuteko. Aldundiak kentzea proposatu du Maneirok (UPyD): 'Ez nago proposamen horrekin ados", erantzun dio Urkulluk.\n17:44 EH Bilduko hautagaiaren ustez, indarkeriak "elkarrizketan porrot egin dugula" erakutsiko luke. "Ezin dugu porrotik egin", gaineratu du.\n17:37 "Elkarlanerako akordioak lortzeko gai ez bagara, politikariak gizartetik urrun gaudela esaten dutenei arrazoia emango diegu", gaineratu du Mintegik.\n17:30 Ibarretxe planaren inguruan, Mintegik esan du Madrilgo Kongresuak Ibarretxeri emandako "zaplastekoa" Euskai Herri osoarentzat "iraingarria" izan zela.\n17:26 "Krisia sortu dutenek eta ez herritarrek egin behar dituzte aurreneko sakrifizioak"\n17:19 Mintegiren txanda da berriro ere. Taldeei erantzungo die orain. "Irabazle eta galtzailerik gabeko bakea eraiki behar dugu", erantzun dio PPri.\n17:15 EH Bilduri erantzun dio Egibarrek bere hitzaldian, bai bakegintzari eta baita krisiari buruzko gaietan. Ibarretxeren garaian ezker abertzaleak izan zuen jarrera gogora ekarri du Egibarrek.\n17:10 Gobernatzen dituen Udalak "zezen-plaza" baten antzera utzi izana egotzi die Egibarrek Bilduko alkateei.\n17:00 Egibarrek esan du "memoriadun bakea" beharrezkoa dela, "berriro gerta ez dadin". "Giza eskubideen urraketa bat egon bada, erantzukizun bat badago", esan du.\n16:55 Arnaldo Otegi eta Rafa Diez aske uzteko eskatu du Egibarrek tribunatik. "Indarkeriak ez dauka justifikaziorik", esan du Egibarrek.\n16:48 Egibarren hitzetan, EH Bilduko hautagaia hauteskundeetan "itota" geratu zen eta ez da "alternatiba bat".\n16:45 Egibarren txanda da orain. EAJk 27 legebiltzarkide lortu zituela gogoratu du, eta EH Bildu jeltzaleen emaitzetatik urrun geratu zela azpimarratu du.\n16:41 Legebiltzarrean bi eredu aurkeztu direla gogoratu du,"jarraikotasunarena eta aurrerakoia". "Gure ereduak soluzioak eskaintzen dizkie herritarrei", bukatu du.\n16:39 Espetxe politika berri baten inguruan, Urkulluren hitzak kritikatu ditu eta presoen eskubideen alde urtarrilaren 12an Bilbon deitutako manifestazioa gogoratu du.\n16:35 "Eskubide guztiak, pertsona guztientzat Euskal Herri osoan", EH Bilduren erronka nagusia.\n16:30 Elkarbizitzari buruz, Arzuagak esan du PPk eta PSOEk "etsairik gabe" gelditu direla. "Hala ere, dena ETA dela esaten jarraitzen dute", gaineratu du. "Antza, behar zuten etsaia galdu egin dute", gaineratu du. "Aitortza eta erreparazioa bilatu behar dugu eta ziurtatu behar da gertatutakoa berriro ez gertatzea".\n16:21 "Denontzat den ongizatea nahi dugu", esan du Julen Arzuagak.\n16:18 Barne Sailan edo Abiadura Handiko Trenean murrizketarik ez egitea egotzi dio EH Bilduk Urkulluri.\n16:11 Julen Arzuaga EH Bilduko ordezkaria hasi da orain. "PPk murrizketak Madriletik ekartzen zituen eta PSEk hemen aplikatzen zituen", gogoratu du.\n16:09 "Argi eta garbi zer egin nahi duzun esan behar duzu" esan dio Lopezek Urkulluri. "Zure azken helburua independentzia baldin bada, esan argi eta garbi".\n16:02 Murrizketa politika baten aurka egingo dute sozialistek, Lopezen hitzetan.\n15:54 Fiskalitate "justu" bat defendatu du. Diru gehien irabazten duenak gehiago ordaindu beharko lukeela uste du Lopezek. "Egun Euskadik duen fiskalitatea ez da bidezkoa"\n15:49 Krisiari aurre egiteko "akordioak" adosteko prest agertu da Lopez.\n15:46 Mintegiren hitzaldiari erantzuteko, Lopezek esan du ezker abertalea Euskadin izan den garairik "ilunenari" lotuta dagoela.\n15:40 Patxi Lopezen agerraldia hasi da. Jarduneko lehendakariaren ustez, "albiste txarra" da EAJk 27 legebiltzarkideen babesarekin gobernatzea.\n15:26 Urkulluren hitzei erantzuna: arlo ekonomikoan neurri zehatzik ez iragartzea leporatu dio Basagoitik.\n15:21 Erantzun bakarra eman nahi izan dio Mintegiri: 'ETAren atentatuak gaitzetsi behar dituzu, eta Konstituzioa eta Estatutua errespetatu".\n15:18 Elkarbizitza eta bakegintza ditu hizpide orain. ETAren biktimak gogora ekarri ditu, eta "talde terroristaren jarduera gaitzetsi ez duten batzuk" Legebiltzarrean sartu direla azpimarratu du.\n15:13 Basagoitik Urkulluri: 'Krisia burujabetzaren ingurukoak lortzeko erabiliko baduzu, akordioak zuk zeuk zapuztuko dituzu'\n15:10 Hurrengo Jaurlaritzak herritarren arazoei konponbidea eman behar diela adierazi du, "beharrezkoak diren neurriak adostuz".\n15:07 Basagoitik ekonomia izan du hizpide bere hitzaldiaren hasieran. "Benetako politikaren ordua da. Hau ez da Estatuaren arazoa soilik, hemengo arazoa ere bada"\n14:48 "Hiltzailea edo biktima izatea ezin da gauza bera izan", adierazi du Maneirok. Maneiroren hitzetan, Mintegik ez du oraindik ETAren jarduera gaitzetsi eta, ondorioz, ezin da lehendakarigaia izan.\n14:37 Maneirok EAEko hiru Foru Aldundiak kentzea proposatu du\n14:30 Gorka Maneirok (UPyD) ekin dio arratsaldeko saioari.\nGoizeko saioaren laburpena\n14:00 Eusko Legebiltzarrean goizeko 09:30ean hasi da 2012ko lehendakariaren inbestidura saioa. Hemen duzu 12:30ak arteko zuzeneko kontaketa.\n13:30 Euskal administrazioetan murrziketak egingo dituela esan du Urkulluk bere hitzaldian.\n13:00 Iñigo Urkulluren inbestidura saioko hitzaldia osoa.\n12:30 Laura Mintegik burujabetza aldarrikatu du, erabakiak hartu ahal izateko.\n12:00 2012ko inbestidura saioaren argazki galeria.


«Umeå IK»: berrikuspenen arteko aldeak - Wikipedia, entziklopedia askea.\n«Umeå IK»: berrikuspenen arteko aldeak\nUmeå IK (aldatu)\n21:43, 5 urtarrila 2018ko berrikusketa\n16:54, 25 azaroa 2016ko berrikusketa (aldatu)\n21:43, 5 urtarrila 2018ko berrikusketa (aldatu) (desegin)\n| galtzerdiak 2 = ffffff\n[[Fitxategi:Umeå IK before the match 2.JPG|thumb|270px|Jokalariak partida hasieran.]]\n'''Umeå IK''' (izen osoa ''Umeå Idrottsklubb'') [[Umeå]] hiriko emakumezkoen futbol taldea da, [[Suedia]]ko talde onenetakoa. 7 aldiz irabazi du Suediako liga bi aldiz [[UEFA Emakumezkoen Txapeldunen Liga]].\nTaldea 1917an eratu zen baina arrakasta eman dion emakumezkoen atala 1985ean eratu zen. 1996an igo zen lehen aldiz maila gorenera baina urtebete egin zuen bertan. 1998an berriz igo eta aro bikain bati eman zion hasiera.\n[[UEFA Emakumezkoen Txapeldunen Liga]]ren lehen edizioan finalera iritsi zen baina [[1. FFC Frankfurt]] taldeak 2-0 garaitu zuen. Hurrengo bi ekitaldiak irabazi zituen ordea. Azken finala 2008an jokatu zuen.


Euskara hizkuntza errefortzurako saioak antolatzea helburu\nEskolako ELKARBIZITZA batzordeak proposatuta Euskara hizkuntza errefortzurako saioak antolatuko dira, beharra duten ikasleentzat. Saio horiek eman ahal izateko pertsona baten kontrataziorako deialdia plazaratu du, TTAKUN Kultur Elkarteak.\nBadator apurka, lurra lozorrotik esnatzen hasteko garaia. Lurrari esnatzen kantuan laguntzeko, urrit\nEuskararen eguna ospatu zen Lardizabal eskolan abenduaren 3an. Kalejiran joan ginen eskolatik plazar


KV33 - Wikipedia, entziklopedia askea.\nIndustailea Victor Loret\nKV33, Erregeen Haraneko egiptoar hilobi bat da, Nilo ibaiaren mendebaldeko ibarrean dagoena, gaur egungo Luxor hiriaren inguruan. Ia ez dakigu ezer hilobi honi buruz, baina, dirudienez, XVIII. dinastian eraikia izan zen.\nKV33 hilobirik ezezagunenetakoa da, ez bakarrik Erregeen Haranean, baizik eta baita Tebasko Nekropoli osokoa ere. Hilobi honi buruz zehatz dakigun bakarra, bere kokapena da, Tutmosis III.a faraoiaren KV34 hilobiaren iparrekialdean eta Hatshepsut Meritraren KV42 hilobiaren gainetik.\nHilobiaren oinplano eta diseinua ere, misterio bat dira. Baedekerrek, nork 1902an bisitatu zuen, toki oso txikia zela zioen, noble baten ohiko lurperaketa, hondakinez betetako bi gelekin, eta dirudienez, interesgarria izan litekeen objekturen bat aurkitzeko itxaropen gutxirekin. Egia esan, hau da KV33 hilobiaren deskribapen bakarra.\nHilobi honen indusketari buruz ere, ez dago askorik esateko. Victor Loretek, Service des Antiquitésaren agindupean lanean ari zenean, hilobi mordoa aurkitu zuen bi urteren buruan, 1898 eta 1899an. KV33a, aurkikuntza txiki bat baino ez zen izan, kronologikoki KV32 eta KV34 harrigarriaren artean kokatua, egiptologoen aldetik interes askorik izan ez zuena.\nKV34tik hain hurbil dagoenez, Tutmosis III.aren hilobi honen biltegi bat izan zela pentsatu izan da, edo bigarren mailako lurperaketa bat, beharbada, Tutmosis III.aren familiako pertsonaren baten edo Rejimra chatyaren familiarena. Hala eta guztiz ere, hilobi mota, dirudienez, XVIII. dinastiarekin bat dator.\nGaur egun, ez dago KV33 hilobian sartzeko inongo modurik, bere sarreraren gainetik banku bat jarri baita. Dakigunez, oraindik ez dira bertako hondakin guztiak kendu, eta garbitu ere ez da egin.\nOrriaren azken aldaketa: 4 apirila 2015, 22:45.


Giro euskalduna | Izaro Blog\nNik momentuan ez nion garrantzirik eman esandakoari, eta gu bezalakoak, hau da euskaldunak zirenak baginela, baina baita ere beste lurraldeetako jatorria zutenak ere, batzuk euskara ikasten eta beste batzuk ez.\nElkarrizketa eten zen, nire alaba deika zegoen eta, horrelakoak izan ohi dira parkeetako elkarrizketak, erdizka geratzen direnetakoak.\nAlaba lepoan zintzilik, etxera bueltan nintzela, berriz etorri zitzaidan burura esandakoa…. Giro euskalduna, zuek bezalakoak, buruan jo eta jo nituen….\nZer zuen guraso horrek buruan? Gu bezalakoak balira denak, euskaldun, (fededun??) orduan bai, bere estandarra beteko luke eskolak? Baina… ez balitz horrela, eta gazteleraz, arabiarrez, edo frantsesez hitz egiten duen jendea balego? Orduan zer? Agian ez litzateke nahikoa izango bere semearentzat?\nGiro euskalduna adierazpenak, zer du atzean? Zikindu ezin daitekeen zerbait. Purutasuna, jatortasuna, burbuila bat, elitismoa apika?\nGiro euskalduna sortu beharrekoa da, haren alde egin, erein, borrokatu. Eta giro horretan, euskaldun zahar, euskaldun berri, euskaraz ikasten ari diren, eta euskaraz ez dakitenak ere sartzen dira. Nik hala ikusten dut behintzat. Giroa sortu, bizi mantendu egin behar da. Ez da aukeratzen den zerbait. Hori da nire ikuspuntua behintzat.\nOn egin eta Zaindu maite duzun hori, mila esker Ruper.


Hondarribia Arraun Elkarteko emakumezko arraunlari irundarren bizipenak – Irunero\nPosted on 2019(e)ko abuztuak 5 2019(e)ko abuztuak 9 by Irunero\nAne Bayo eta Ania Perez Hondarribia Arraun Elkarteak ETE Ligan duen taldeko arraunlari irundarrak dira. Ane Bayo kasualidadez iritsi zen Hondarribia arraun elkarter unibertsitateko praktiketan arrauna probatu ostean, kirol honetan murgiltzea erabaki zuen eta hauxe izango da klub hondarribiarrean egingo duen bigarren denboraldia. Ania Perez, berriz, kanoaren munduan abiatu zen Santiagotarrak Kirol Elkartean eta, urte batzuetan zehar ur-kiroletik aldenduta ibili ostean, Hondarribia Arraun Elkartean sartzera animatu zen. Bakoitzaren istorioa ezberdina bada ere, biok arraunarekiko zaletasuna partekatzen dute.\nAne: Denboraldia ez da oso ondo hasi, izan ere, lau regata izan ditugu eta horietatik 3tan laugarren gelditu gara eta bakarrean soilik hirugarren. Hemendik aurrera hirugarren postu gehiago lortzea espero dugu Play Off-a saiesteko.\nEmaitzetan hobekuntza nabaritzen ari zarete?\nAnia: Bai, burua hotz mantendu behar dugu. Igandean laugarren gelditu ginen segundo bateko aldearekin, besteak beste, urduri jarri ginelako eta kontzentrazio faltagatik.\nSan Juanek liga utzi ostean, norgehiagoka espero zena baino estuago dabil?\nAne: Bai, oso argi gelditu da Oriok eta Arraun Lagunak nahiko maila antzekoa dutela. Guk aurrekoan zortea izan genuen, segundo gutxitara gelditu ginen, eta borroka hor dago.\nAnia: Gerta daiteke estropada batetik bestera segundoen aldea asko handitzea edo murriztea, edozer gauza dela medio. Aurkarietatik geroz eta hurbilago gaudela uste dut.\nSan Juaneko arraunlariak ligako talde ezberdinen artean banatzeak ligaren berdinketa eragin duela uste duzue?\nAne: Bai, adibidez gurera Nerea Perez, orain gure patroia dena, etorri da, beste klubetara arraunlariak joan diren bezala. Hori klubarentzako gehigarri bat izan daiteke, nahiz eta kluba guztiz ez baldintzatu.\nAnia: Esan beharra dago sekulako zorte izan dugula Nerea gure klubera etortzearekin, oso arraunlari ona delako eta oso pozik gaudelako berarekin.\nArraunean aritzeko konstantzia mantentzea beharrezkoa da?\nAne: Bai, udako lanaz gain, urtean zehar astero 6 egun entrenatu behar dituzu eta entrenamendu bakoitzak 2 orduko iraupena izan dezake. Arraunean sartzeko denbora, disziplina eta gogoa izatea ezinbestekoa da.\nAnia: Esfortzu fisikoaz gain, psikologikoki indarra izatea beharrezkoa da ere. Gainera, guk kanpoan ikasten dugunez, motibazio puntu hori beharrezkoa dugu ikasketekin tartekatzeko.\nTxapelketari begira, zein da zuen helburua?\nAne: Azken postu hori saihestea eta, gutxienez, hirugarren postua lortzea.\nOrain bi puntuetara zaudete, hurrengo estropadetan puntuak murrizteko gai izango zaretela uste duzue?\nAnia: Entzuna dudanaren arabera, lehengo urtean oso ondo hasi zuten denboraldia eta gero pixkanaka okertzen joan ziren, baina, aurtengo denboraldian gauzak alderantziz gertatu daitezke.\nAne: Aurtengo entrenamenduen programazioa oso ezberdina da joan den urtekoekin alderatuta, serie laburragoak entrenatzen ditugu, baina, intentsitate handiagorekin. Hortaz gain, errekuperazio tarteak luzeagoak dira, beraz, serie laburrekin konpentsatzen ditugu. Honela, denboraldiak aurrera egin ahala, estrategia honek hobetzeko tartea emango digula espero dut.\nElkarrizketa osoaren bideoa Txingudi Online webgunean ikusgai duzue.\nPosted in KirolakTagged Arraunlariak, Emakumezkoak, Hondarribia Arraun Elkartea, Irundarrak


Txanponaren bi aldeak - Aia - Karkara.eus\nAitziber Lizarralde 2016-10-03 10:11\nDenboraldia amaitu eta taldeen arteko arraunlarien enkantea hasten da: nork non jarraituko duen, nor etorriko ote den, zenbat eskaini dioten...\nDuela bi aste pasatxo, irailaren 11n zehazki, urteko egun polit eta garrantzitsuenetariko bat izan zen oriotar ororentzat: Kontxako banderaren bigarren igandea. Festa giroa nabarmena zen, goiz-goizetik, gure arraunlariei babesa emateko eguna zen eta. Gauean ere festak Orion jarraitu zuen, arraunlariak ere batu ziren parrandara eta agur esan zioten 2016ko denboraldiari. Orain, ordea, azken urteetan garrantzia handia hartu duen momentua hasten da, balorazioak eta fitxaketa berriak egiteko garaia. Eta, pertsonalki, hartu duen garrantzia ez dut batere gustuko.\nArrauna ere kirola da, gaur egungo gizartearen adierazle bihurtzen ari dena. Herri arteko apustu bezala hasitakoa asteburuetako audientziarik handienak dituen lehiaketa bihurtu da. Eta horrek, nire ustez, alderdi negatibo asko ditu. Batzuk azpimarratu nahiko nituzke.\nLehen esan bezala, denboraldia amaitu eta taldeen arteko arraunlarien enkantea hasten da: nork non jarraituko duen, nor etorriko ote den, zenbat eskaini dioten… bai, bai, diruaz ari gara, ez baita askotan aipatzen arraunlariek –gehienbat mutilek– jasotzen dutena, poltsikoa goxatzen duen txin-txin soinu hori. Honekin ez dut inondik inora esan nahi merezi ez edo merezi dutenik, baino bai honek guztiak arraunaren oinarrizko esentzia galtzera bultzatzen duela, hau da, koloreak jada sentimenduetatik urrun daudela.\nZenbaki asko egoten dira dantzan, talde batzuk beste batzuk baino gaitasun ekonomiko handiagoa dute eta, noski, hori arraunlarien mugimenduetan antzematen da. Batzuetan arraun klubek ere beren taldearentzat interesgarri ez diren arraunlariei kanpora mugitzen eta arraunaz disfrutatzen utzi beharrean, oztopoak jartzen dizkiete, hurrengo denboraldian gertu edukitzeko, ilusioz entrenatzen duten gazte kuadrilla bat dela ahaztuta.\nMutilez ari naizela dirudien arren, gauza baten beldurra daukat, aipaturiko egoera eta arrauna ulertzeko modu hori nesketan ere zabaltzea. Taldeen arteko fitxaketetan, nahiz eta eskaintza ekonomikorik ez egin, arraun egiteko kondizio berezien eskaintzak egon badaude. Nire ustez, nesken artean dagoen lehiak zentzu batzuetan orain arteko arraunaren esentziari eusten dio. Herrikoak direnek eta herri bertakoak ez direnek ere koloreak sentitzen dituzte, taldekideak lagun bihurtu eta emaitza guztien gainetik taldea jartzen dutenak direlako, baina hemen ere pixkanaka zabaltzen ari da merkatu beltza.\n10 hilabete dira entrenatzen ibiltzen direnak, 900 bat ordu guztira izerdia botaz pasatzen dituztenak, eta hori denboraldi amaieran banderarik edo trofeorik ez badago denboraldi eskasa izan dela entzuteko. Hasi bezala bukatzen dute denboraldia, esfortzua eta pasa dituzten entrenamendu orduak inork apreziatu gabe, derrota sentimenduaz beterik.\nBadakit dagoeneko zaila dela hasieran zuen herrimin eta lagunarteko jolasa berreskuratzea, zaila talde hobea lortzeko interesetan herrikoak ez diren arraunlariak nahi ez izatea, zaila dirua alde batera uztea, baina ez da ezinezkoa lehengo arraunaren berezitasunei era batera eustea; izan ere, ez al da ederra koloreak eramateaz gain, koloreak sentitzea?


Lekeitio-Ondarroa: kostaldeko biderik politenetako bat - bizkaie.biz\nAmaia Larruzea\t2022-02-15 09:57 Ibilian-ibilian\nBizikletan, korrika zein oinez.\nBadira geure inguruetan itsasoaren kresala sentiduteko beharra asetzen deuskuezan leku eta ibilbide ederrak eta orain horreetako bati ekingo deutsagu. Estimadu daukat bide hau, ez baita onena kotxean ibilteko, kurbaz josita dagoalako eta arreta handiagaz ibili behar da bertatik bai bizikletan baita korrika edota oinez be. Bizikletan ibilteko be ez da munduko idealena kurba zarratuetan kotxeakaz kontu handiz ibili behar dalako eta oinez eta korrika ibilteko be kontuz. Halan eta guztiz be, ondoko berezitasun kontuan izanda, inperfekzino horrek egiten dau berezi eta horrek egiten dau itzel eta eder, Bizkaiko kostaldeko erreferenteetako bat bilakatuz.\nLekeitio, Mendexa eta Ondarroa, nahiko hur dagozan hiru herri, halan da be, bata bestearengandik oso ezbardinak diranak. Bakotxak bere jarrera, nortasun eta errealidade bereziak ditu. Bide honek, ostera, ez ditu hiru herri horreek zapaltzen, Berriatua (Berritxu) baita bidearen zati handi bat, nahiz eta herria bera bide honetan ez egon, bereak dira lurralde gehienak eta bidean topau geinkezan hondartza eta txoko gehienak. Ezustez betetako bidea, beraz. Ekin deiotsagun, bada.\nJoan etorria alde batetik edota bestetik egin daitekeena izanik, oraingo honetan, Lekeition hasiko gara, portutik edota aparketako lekurik ez badago, Karraspioko hondartzatik bertatik be egin daiteke, nik nahiago izan dot eguerdiko orduetan joatea, lekua izateko eta lasai asko ibilteko baita bidean be. Behin Isuntza igaro eta Mendexara bidean dogun Lekeitio herriaren eta San Nikolas edota Garraitz isleren ikuspegi zoragarriaz gozau ondoren, lehen aldatzxari ekingo deutsagu Mendexarantz igoteko Karraspio hondartza ederra aldamenean lagaten dogularik. Aldatzei ez kasurik egin, horreek izango baitira ibilbidean zehar geure entretenimendua eta esfortzua baldintzatuko dabenak. Zeozer bada bertako ezaugarri horrexek ditugu, ikuspegiaz gan, jakina.\nDistantzia aldetik, 27 bat kilometro markau eustazan bizkletako tramankuluak baina jakin badakit Ondarroatik Lekeitiora egiten dan asfaltoko proban 15/16 kilometro egiten dituela, halan da be, bueltatxoren bat gehiago emoten ei dabe eta akaso hortxe dagoz falta diran 3/4 kilometro horreek. Lasterketa hori irailaren amaierann izaten da eta kostaldeko bide honetatik egiten da. Erronka ederra asfaltotik eta aldatzetatik korrika egitea gustetan baldin bajatzu. Lasaiago ibiltea eta kilometro batzuk gehiago egitea baldin bada zeure afizinoa, ez larritu, oinez jente andana ibilten baita. Gehiegi baldin bada joan eta itzulerea buztartzea, kotxe bitan joan eta bakotxa herri batean itxita edota garraioan badago aukerea eta bestela, lasaiago hartuta, herri batera heldukeran, bertan lasai bazkaldu edota zeozertxu hartu eta bueltea gero. Bizikletan be, txirrindulari piloa ibilten da, bai Bizkaitik baita Gipuzkoatik be, ez danez trafiko handiko bidea, txirrindularien entrenamendu leku edota gozaleku bilakatu da.\nAukerak hainbat, asko eta ezbardinak. Ez dago atxakirik, beraz, Bizkaiko kostaldeko bide honi ekiteko, nahi dozun eran eta gura dozun moduan. Gozau daigun, bada, euskal kostaldeak eta Bizkaiak bere\nhorretan eskaintzen dituan aukerak, naturaz gozau ahal izateko, beti be, itsasoari begira!


Ez saiatu jendea aldatzen; maite besterik ez. Maitasuna da aldatzen gaituena. - Anonimoak - Quotes Pedia\nEz saiatu jendea aldatzen; maite besterik ez. Maitasuna da aldatzen gaituena. - Anonimoak\nGuztiok berdinak gara oraindik. Guztiok dugu gainontzekoengandik bereizten gaituen zerbait. Harremanak ezartzen ditugun heinean, jendea espero genukeen moduaz ezberdina dela aurkitzen dugu.\nGure berezko instintua horiek aldatzea izan liteke kezkatzen gaituen guztia azpimarratuz. Baina ez da bide egokia. Beste pertsonak bere akatsak adierazten ari zarela sentituko du eta horiek onartzearen aurka egingo du.\nGainera, guztiok akats batzuk ditugula onartu beharko genuke. Horregatik salatu edo horren seinalatu beharrean, gutako orok nahi dugu onartuta sentitzea. Bai, beti dago hobetzeko lekurik eta elkarren laguntza izan dezakegu horiek gainditzeko.\nGarrantzitsua da maitasuna erakustea eta erakustea. Bero eta nahi sentiarazten gaituena da. Bihotzez maite duzun norbait maite duzunean, munduko zoriontasun guztia eman nahi diozu. Zuri buruzko gauza gutxi aldatzea suposatzen badu, orduan ere hala egingo zenuke, edo gutxienez ahalegin zintzoa egingo zenuke. Prozesuan pertsona hobea bihurtuko zaitu.\nKritika eraikitzailea gauzak esateko modu ona da, baina ez du funtzionatzen sentikorrak diren pertsonentzat. Horregatik, pertsonaren sentimenduekin kontuz ibili behar dugu eta benetan horren inguruan ezer aldatu behar badugu, indarra aurkitu gure maitasunean hori gerta dadin.\nMaitasun Eta Inspirazioaren Aipamenak\nMaitasuna Eta Bizitzari buruzko Aipamenak\nEgiazko Maitasun Aipamenak\nBi pertsonen arteko distantziarik okerrena ez da ulertzen. - Anonimoak\nBi pertsonen arteko distantziarik okerrena ez da ulertzen. - Lotutako anonimoen aurrekontuak:\nZauri bat sendatzeko, ukitzen utzi behar duzu. - Anonimoak\nZauri bat sendatzeko, ukitzen utzi behar duzu. - Lotutako anonimoen aurrekontuak:\nAtzo egin zenuenaz hitz egiten ari bazara, gaur ez duzu gauza handirik egin. - Anonimoak\nAtzo egin zenuenaz hitz egiten ari bazara, gaur ez duzu gauza handirik egin. - Lotutako anonimoa ...\nKonfiantza zure buruan sinesten duzunean sortzen duzun zerbait da. - Anonimoak\nNorberak eta independentziak bide luzea egiten digu bizitzan. Zer esanik ez, egoera horretan sinesten ...


Hekimenek Jaurlaritzari eskatu dio COVIDari lotutako diru laguntzak euskarazko komunikabide guztiei zabaltzeko - Busturialdeko Hitza : Busturialdeko Hitza\nHekimenek Jaurlaritzari eskatu dio COVIDari lotutako diru laguntzak euskarazko komunikabide guztiei zabaltzeko\nEusko Jaurlaritzak COVID-19ak eragindako kalteak arintzeko asmoz zenbait komunikabideri emango dien laguntza gainerako euskarazko komunikabideei ere zabaltzeko eskatzen du Hekimen Euskarazko Hedabideen Elkarteak.\nPandemiak komunikabideetan eragindako ondorioak leuntze aldera, Eusko Jaurlaritzak diru laguntzak ematea onartu zuen. Baina Hekimenek salatu du Jaurlaritzak diru laguntza horien %6,6 bideratu duela bakarrik euskarazko komunikabideetara. “Diru banaketa hori ulergaitza da. Euskararen normalizazioaren ikuspegitik euskarazko komunikabideen lana ezinbestekoa den heinean, ezin dira COVID-19ak eragindako ondorioen aurrean babesik gabe utzi, txertatu gabe utzi”.\nHekimenek dio pandemia hasieran egindako azterlanak argi erakusten duela euskarazko hedabideetan ere publizitatean “jaitsiera nabarmena” izaten ari dela edota harpidetzak ere gutxitzen ari direla. Horri guztiari, gainera, pandemia zeharka eragiten ari den bestelako ondorioak ere gehitu behar zaizkiola dio (paperaren, argindarraren edota erregaien garestitzea). “Diru sarrerak murrizten ari diren bitartean, gastuak handitzen ari dira, eta horrek asko zailtzen du komunikabideen biziraupena”. Hori, baina, komunikabide guztien egoera dela diote. Beraz, diote ez dutela ulertzen Jaurlaritzak diru laguntzak komunikabide jakin batzuetara bideratzea.\nKomunikabide askorentzako egoera “kritikoa” dela eta askoren biziraupena “kolokan” dagoela diote. “Txertoekin bezala, lehentasuna zahurgarrienek eduki beharko lukete”\nNahiz eta pandemiaren ondorioak hedabide guztiek pairatu, azpimarratu dute egitasmo txikiak direla ondorioak gehien jasan dituztenak. “Txikiak dira bestelako diru sarreretara heltzeko arazo gehien dituztenak: publizitatea, publizitate instituzionala, diru laguntza bereziak…”. Komunikabide askorentzako egoera “kritikoa” dela eta askoren biziraupena “kolokan” dagoela diote. “Txertoekin bezala, lehentasuna zahurgarrienek eduki beharko lukete. Irismen datuetan oinarrituta, zergatik lagundu handienak bakarrik? Zer komunikazio ekosistema sustatu nahi du Jaurlaritzak?”.\nPandemia garaian esukarazko komunikabideek egindako ahalegin berezia balioan jarri du Hekimenek. “Ez dute bakarrik ahalegin berezia egin informazio gaitasunari eusteko, baizik eta gaitasun hori indartzeko. Eta herritarrek ahalegin hori eskertu dute. Ikusi besterik ez dago pandemia garaian nola handitu diren euskarazko komunikabideen kontsumo digitala”. Mota horretako laguntzek edota berrikuntzari lotutako inbertsioek euskarazko komunikabideak kontuan hartzen ez badituzte, aurrera egitea zaila izango dela berretsi dute.


Kabala #19 • Aukeratzen dugun familia - Arrosa\nKabala #19 • Aukeratzen dugun familia\nKuadrilla familia bezain zurruna askotan. Baita lagun-familiarik gabeko umezurtz asko ere gure inguruan.\nNolako harremana dugu gure lagun-taldearekin? Kuadrillak bai edo kuadrillarik gabe hobe?\nIritzi asko egon daitezke. Gaurko Kabalan hiru izanen ditugu.\nADI - Musika bestan! Brötchen des Todes


Ezagutzaren kudeaketa, ikuspegi sistemikoa - Geofumadak\nEzagutzaren kudeaketa, ikuspegi sistemikoa\nOtsaila, 2009 katastroa, Irakaskuntza CAD / GIS\nDuela egun batzuk esan zidaten aurten nire hezur gogorra dela sistematizatu esperientziak bi urte igaro nituen udal katastroaren ezarpenean.\nIaz sistematizazio diploma baten bidez eman genuen lehen urratsa tokiko gaitasunak sortzeko, esperimentatzeko eta ezagutzaren kudeaketa konplexua helburu baliagarrietarako izan daitekeen errealitatean erortzeko helburuarekin. Ondorioz, lau hilabeteren buruan 6 teknikari sartu ziren prestakuntza prozesu batean, 4 graduatu ziren, produktu bat ia inprimatzeko prest zegoen, bat maila onargarrian zegoen eta hirugarrena sistematizatu behar ez zeneko ariketa.\nAurten besterik ez dago zer geratzen den jakitea zer baldintza da udal katastroko ezagutza sortzeko, hau da, digestible izan daitekeen konklusioa izan arren, zuzengabea izan arren sakona baina praktikoa izan arren, konformazio horrek soinuak izan ditzake konplexua ... ez dago zerikusirik maparekin bakarra hunkitzen.\nGaur egun, elkarrizketa didaktiko bat izan dut nire sistematizazio aholkulariarekin, atsegina da horrelako norbaitekin lan egitea, eta horietako bakoitzak esaldi bakoitza liburu oso bat idazteko bezain sentsagarria sortzen du, baina nire zalantza bikainena konpontzen duen praktikotasun mailarekin.\nBeraz proposamen horiek bilduma gisa aipatu dut, gaur egun "sistema bat" forma zein den definitzen dugu Argitara bolumena proposizio lau dokumentuak izango litzateke hartzeko, eta orientazioa praktiko maila CD, mailan geratuko litzateke eta horrek printzipioaren arabera egongo da berritu dezakete gpl lizentziak dira, eta batez ere, bideoak harrapatu pantaila edo prozesua bera aberastasuna dakar.\nEzagutzen da Latinoamerikan gaur egun moda joera dagoela, esperientziak sistematizatzeko; Bi planteamendu hauek dira:\nMaila deskriptiboan mantentzen dena, non esperientzia ugari biltzen diren compendiaren barruan. Jakina, ez erreplikatzeko helburuarekin, baizik eta "indukzio" maila gisa.\nBesteak kontzeptu bat dauka, zeinaren alde apustuak egiten baitira, esperientziak erreplikatu nahi dituztenak, beraz, edukiak "kenkaria" helburuetarako beharrezko bolumena lortzen du, baina praktikotasuna eta manipulazioa ahaztu gabe.\nEz dut nahi sakonago hitz nahasmen honetan sartu izanaren eta, beraz, irudi bat aurkitu dut arkitekturaz ere, horrek gogorarazten dit espazio kea guztia dela nire proposamena behar erabilgarria osotasunean, praktiko eta digestible amaituko utziko dut ... eta "sistemikoa" kontzeptua pean.\nEsperientziak sistematizatzea ez da zaila, hori ikasten da. Sistematizatu benetako erreplika lortzeko ... izan liteke.\naurreko Post«Aurrekoa Spaces-en blog batek 500 sarrera baino gehiago ditu?\nNext Post AutoCAD 2010 ekartzen duHurrengo »


Escrito el 15 de Agosto de 2016 en vasco con un tamaño de 5,21 KB\nBere bigarren gobernuan, 1979ko martxoan Hauteskundeetan garaile atera zen eta 1981eko urtarrilera arte iraun zuen. Urte Bereko apirilean, demokrazia garaiko lehen udal hauteskundeak antolatu Zituzten. Hauteskunde horietan UCDk irabazi zuen berriz ere, baina elkartutako Ezkerreko indarrek lortu zituzten estatuko alkatetza garrantzitsuenak. Modu Horretan, UCDk zailtasun latzak izan zituen: emaitza txarrak, barne tira-birak, Krisi ekonomikoa, armadaren presioa… Azkenean, 1981eko urtarrilean, Suarezek Dimisioa eman zuen.\nSuarezen ordezko, Leopoldo Calvo Sotelo proposatu zuen UCDk. 1981eko otsailaren 23an, estatu kolpe Baten mehatxua egia bilakatu zen. Diputatuen ganberan Calvo Soteloren Inbestidura bozkatzen ari zirela, Tejero koronelak, guardia zibilen Destakamendu batekin, hemiziklora sartu eta gobernuko kideak eta han zeuden Diputatuak atxiki zituen. Estatu Nagusiko Batzarra, berriz, jazarraldia Desegiten saiatu zen, eta erregeak erregimen konstituzionala babesten zuela Adierazi zuen eta estatu kolpeak, horrela, porrot egin zuen. Estatu kolpetik bi Egunera, Calvo Sotelo izendatu zuten gobernuko presidente.\nBILAKAERA EUSKAL HERRIAN: Trantsizio politikoaren aldia 1976ko abenduan hasi zen Hego Euskal Herrian, Erreforma Politikorako Legearekin batera eta amaitu, Berriz, Euskal Herriarentzako Autonomia Estatutua onartzearekin (1979) eta Nafarroarentzako Foruen Hobetzearekin (1983). Aldi horren hasieran liskar eta Ika-mika ugari izan ziren, bai politikaren esparruan, bai gizarte mailan ere.\n1979ko Euskal Herriko Autonomia Estatutuari begira, 1977ko ekaineko hauteskunde orokorretako Emaitzetan, UCDk irabazi bazuen ere, euskal eta kataluniar nazionalismoen Indarra agerian geratu zen. Autonomia aurreko prozesua egia bilakatu zen 1978ko Urtarrilean, Suarezen gobernuak Euskal Batzorde Nagusia sortu zuelako: Araban, Bizkaian eta Gipuzkoan alderdi parlamentario guztietatik aukeratutako senatari Eta diputatuek osatutako erakundea. Zeregin nagusiak estatuaren proiektua Egitea eta estatuko eskumen eskualdatzea hitzartzea ziren.\nEstatutu proiektua osatzean, muga geografikoa izan Zen tirabira nagusia. Testua idaztean, aurretik EAJk egindako proiektua hartu Zuten oinarri gisa, eta beste indar eta alderdi politiko batzuek berretsi Zuten. Gobernuko alderdiak hasiera batean zalantza izan bazuen ere, azkenean onartu egin zuen. Estatutu proiektu hori Gernikako Batzar Etxean aurkeztu Zuten,1978ko abenduaren 29an. Baina aldez aurretik Joan Karlos I.A erregeak Espainiako Konstituzioaren berri eman zuen Gorte Nagusien aurrean.\nEuskal Batzorde Nagusiaren hurrengo zeregina eskumen Eskualdatzea negoziatuko eta xedatuko zuen batzorde bat aukeratzen izan zen. Lehenengo eskualdatze sortak erantzukizuna eman zien, batik bat, ekonomiaren Alorrean, industria, merkataritza eta nekazaritza nabarmentzen baitziren. Negoziazio luzeak izan ziren orokorrean.\nGogoratzen badugu, Konstituzioa onartu ondoren, 1979ko Hauteskundeak egin ziren. Hego Euskal Herria, EAJ izan zen berriro ere boto Gehien jaso zituena, eta horrek Suarezen gobernuarekin elkarrizketak izan Zituen. Ildo horretatik, Gernikako Estatutua daukagu. Negoziaziorako tartea ireki zen talde nazionalistaren Eta UCDren gobernuaren artean. Alderdien arteko hurbiltze bat gertatu zen, Hitzarmen politiko bat lortu zuten eta, 1979ko urriaren 25eko erreferendumean, Gernikako Estatutua onartu zuten. Estatutu hori aurrez idatzitako Estatutuarekin, Gerra Zibilean indarrean egon zenarekin, alderatuz gero, ez ditugu aldaketa Askorik ikusten, baina bai autogobernu maila altua erakusten zuela. Estatutuan Agertu bezala, gobernu sistema parlamentarioa zen, eta beraz, Eusko Legebiltzarra sortu zuten: 75 diputatuk osatzen zuten, hiru Lurralde Historikoetako bakoitzeko 25 ordezkarik. Legebiltzar horrek lehendakaria Aukeratzen zuen. Autonomia Estatutuaren berezitasunaren oinarria foruak eta Eskubide historikoak ziren: hezkuntza konpetentzia, finantzaketa propioa, Kontzertu ekonomikoak, polizia propioa: Ertzaintza, eta Foru Aldundiak.\nEzaugarrien artean, berezienak lurralde antolaketa eta Kontzertu ekonomikoak dira. Lurralde antolaketan, Euskal Autonomia Erkidegoa Arabako, Gipuzkoako eta Bizkaiko Lurralde Historikoekin osaturik Geratu zen. Hiru probintziek ordezkariak zituzten gobernuko erakunde guztietan Eta, era berean, bakoitzak bere erakundeak. 1983an, Lurralde Historikoen Legea Onartu zuten, erakunde bakoitzaren funtzioa definitzeko eta arautzeko. Kontzertu Ekonomikoei dagokienez, Probintziako Aldundi bakoitzak zergak ezartzen eta Biltzen ditu, eta zenbateko orokor horretatik zati bat Eusko Jaurlaritzako Ogasun Sailari emango dio. Era berean, Eusko Jaurlaritzak Madrilgo gobernu Zentralari Kupoa deritzona igorriko dio.\nTrantsizioa eta autonomia euskal herrian Euskal Herriko lurralde historikoak Euskal herriko estatutuari buruzko legea Monarkia parlamentarioa Euskal herriko trantsizioa TRANTSIZIOA trantsizioa: 1978ko konstituzioa eta gernikako estatutua Euskal autonomia estatutua Lurralde historikoen legea


Lan elkartuko %23 kooperatiba gehiago sortu ziren iaz - Debagoiena - Goiena.eus\nLan elkartuko %23 kooperatiba gehiago sortu ziren iaz\nLeire Kortabarria 2014-05-13 00:00\nKooperatibismoaren gaineko datu itxaropentsuak eman ditu Cocetak, Lan Elkartuko Kooperatiben Espainiako Konfederazioak: Hego Euskal Herrian eta Espainian, 2012an baino %23 lan elkartuko kooperatiba gehiago sortu ziren 2013an, baina, horrez gain, enplegu garbia sortzen hasi dira.\n2013ra arte ere, beste enpresa mota batzuk baino enplegu gutxiago suntsitu zuten: ia 10 puntu gutxiago, hain zuzen ere. Hori dela eta, Cocetaren esanetan, eredu hori "funtsezkoa da krisian dauden enpresak bere onera ekartzeko".\nZehazki, 2012an 733 lan elkartuko kooperatiba sortu ziren Hego Euskal Herrian eta Espainian, eta iaz, 950. Kooperatiben artean gehiengoa dira: 2013an sortutako kooperatibetatik 216 bakarrik ez ziren modalitate horretakoak. 3.632 lanpostu sortu zituzten; 2012an, 3.612 izan ziren, nahiz eta lantalde txikiko enpresak izan.\nDatu on gehiago eman ditu Cocetak: Hego Euskal Herriak eta Espainiako erkidego guztiek zifra garbi positiboekin bukatu zuten urtea Gizarte Segurantzan altan emandako kooperatiba kopuruari dagokionez. Cocetako presidente Juan Antonio Pedreñok esan duenez, "kooperatiba ereduak berak malgutasun handiagoa eta langile asoziatuen inplikazio handiagoa ahalbidetzen ditu, bere enpresaren erantzuleak direlako. Gainera, kalitatezko enplegua da: %80 bazkide langileak dira, eta kontratu gehienak mugagabeak dira".\nSexu berdintasunari laguntzen diotela ere esan du Pedreñok: langileen %49 emakumeak dira eta, Cocetaren azterketen arabera, familia eta lana ondo bateratzen dituztela esaten dute. Emakume horien %38 lidergo postuetan daude.\nLan elkartuko kooperatiba gehienak Andaluzian sortu ziren: %30 gehiago, denetara 204. Valentzian, 2012ko azken hiruhilekoan 87 sortu zituzten, eta iaz, 110. Murtzian, 2012an 66 sortu ziren, eta iaz, hamar gehiago.


Zalantzarik gabe, bere izena —"beheko" Lizarraga adierazten du— Lizarragabengoa Ergoienako Lizarragatik bereizteko zegoen beharretik sortu zen, “goiko” Lizarragatik bereizteko, alegia. Izenak berak adierazten duen bezala, herria beheko lurretan dago, eremu lau batean, Burunda ibaiaren ertzean. Hain zuzen ere, ibaia zeharkatzen duen zubiaren ondoan dago, Arbizura iritsi baino zertxobait lehenago, Lizarrustitik eta Gipuzkoatik heldu den errepidean. Biztanle gutxi ditu, eta horregatik, ez da gehiegi agertu liburuetan, nahiz eta oso ondo kontserbaturik dagoen. Etxe gutxi batzuk ditu, gehienak exentuak eta lau isuriko teilatuak dituztenak. Fatxadak luzituta daude, eta ateak puntu erdikoak edo dinteldunak dira. Ez dirudi oso zaharrak direnik, eta hori baieztatzeko zenbait etxetan agertzen den datari begiratu besterik ez dago (adibidez, Zubizarretenea, 1884). Etxe gehienak elizaren inguruan daude, eta beste batzuk —modernoagoak, antza— errepidearen beste aldean eraiki ziren. Lizarragabengoa, Sakanako gainerako herriak ez bezala, ez da apenas handitu, eta bertan, ibarreko beste herrietan bezala, etxeak plaza eta gune irekien inguruan daude, kasu honetan gutxi badira ere. Edonola ere, badirudi Lizarragabengoa, inguruko tokiak ez bezala, eremu libreak lohiz bete aurreko fasean gelditu zela. Era berean, arrazoi gehiagorekin, Lizarragabengoan ez da ikusten beste herri batzuetan, Arbizun edo Lakuntzan, adibidez, ikusten den linealtasunerako joera.\nNabe bakarreko planta dauka, buru aldean estutzen dena. Han, sakonera handia du, baita azpil formako akabera ere. Buruan oinplano karratuko sakristia erantsita dago, eta nabearen lehen atalean dorrea altxatzen da, epistolaren alderditik betiere. Dorrearen eta sakristiaren bolumenen artean zurezko elizpe bat altxatzen da, zutoinetan bermatuta, tenpluko sarrera babesten duena.\nHormak harlangaitzezkoak dira, eta argamasa ugari dute. Barneko hormak behar bezala luzituta daude. Puntu erdiko arkua duten bi leiho bidez irekitzen dira, buruaren horma-atal zeiharretan. Beste bi leiho daude, puntu erdikoak. Lehen atalean, berriz, leiho bakarra dago, eta beste bat, zutoinen horman. . Adierazi den bezala, hegoaldeko horman irekitzen da sarrera, bigarren atalean. Koru altu batek osatzen du nabea.\nNabearen estalkia ertz-ganga bat da, parpain-arkuek bereizitako hiru ataletan kokatuta dagoena. Buruan ere estalki bera dago. Sakristiak sabai aizuneko estalkia dauka.\nKanpoaldean, oso deigarria da dorrearen bolumen prismatikoa. Fuste liraina dauka, erlaitz batek bi gorputzetan banatua. Lehendabiziko gorputza lerrokaturik dauden puntu erdiko bi leihoren bidez irekitzen da, eta ondoren, kanpaiak daude. Horko oinplanoa txikiagoa da eta puntu erdiko arku bat du. Molduradun erlaitz sendo batek finkatuta dago, eta teilatu piramidala du, gailurrean gurutze bat duena. Tenpluko sarrerari dagokionez, puntu erdiko arku bat du, apainduretan urria dena.\nSan Pedroren erretaula barrokoa da, XVII. mendearen bigarren erdialdekoa. Bankua, gorputza (horma-hobi batek babestuta) eta atikoa ditu. Bankuak landare-dekorazioa du, erliebean. Gorputza —zutabe salomonikoetan artikulatzen da— San Pedro pontifizearen irudi eseria du barnean, herri-estilokoa. Barroko estiloko gurutzefika batek talde osoa finkatzen du. Koruaren azpian bataiarri bat dago, molduradun fuste zilindrikoa eta galloiz apaindutako ontzi esferaerdikoa dituena. Sakristian XX. mendeko zilarrezko kopoi bat gordetzen da.\nGarcía Gainza (et.al.): Nafarroako Katalogo Monumentala, bol. V**, Iruñeko Merindadea, Adios, Uharte Arakil. Iruña, Nafarroako Gobernua, Iruñeko Artzapezpikutza, Nafarroako Unibertsitatea, 1994, 590-591.


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Karrozeria (Heziketa Zikloa). Erdi maila" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Karrozeria (Heziketa Zikloa). Erdi maila Egilea: IMH Makina Erramintaren Institutua\n1 Elementu finkoak (Modulua) 1 Elementu metalikoak eta sintetikoak (Modulua) 1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) Karrozeria (Heziketa Zikloa). Erdi maila Gehiago ... 1 Lanbide Heziketa Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) 1 Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


1987ko Eurovision Abesti Lehiaketa - Wikipedia, entziklopedia askea.\n1987ko Eurovision Abesti Lehiaketa\n1987ko Eurovision Abesti Lehiaketa urtero ospatzen den Eurovision Abesti Lehiaketaren 32. edizioa izan zen. Bruselako Palais du Centenaire erakustazokan ospatu zen, Belgikan, maiatzaren 9an. Aurkezlea Viktor Lazlo izan zen.\nMaiatzaren 9, 1987\nPalais du Centenaire, Brusela\n← Bergen 1986\nDublin 1988 →\nGarailea Irlandako Johnny Logan izan zen, "Hold Me Now" kantuarekin. Irlandaren hirugarren garaipena izan zen. Loganek lehenago 1980ko edizioa irabazi zuen, eta Eurovision Abesti Lehiaketa birritan irabazi duen artista bakarra da (2021 arte gutxienez).\nHogeitabi herrialdek hartu zuten parte, ordungo partaide kopuru errekorra bitan gaindituz. Italia eta Grezia urte bateko eten baten ostean buelatu ziren.\nNorvegia Norvegiera Kate Gulbrandsen "Mitt liv" Nire bizitza 9 65\nIsrael Hebreera Datner & Kushnir "Shir Habatlanim" (שיר הבטלנים) Alferren abestia 8 73\nAustria Alemana Gary Lux "Nur noch Gefühl" Emozioa soilik 20 8\nIslandia Islandiera Halla Margrét "Hægt og hljótt" Poliki eta isilik 16 28\nBelgika Nederlandera[f 1] Liliane Saint-Pierre "Soldiers of Love" Maitasunaren soldaduak 11 56\nSuedia Suediera Lotta Engberg "Boogaloo" — 12 50\nItalia Italiera Umberto Tozzi & Raf "Gente di mare" Itsastar jendea 3 103\nPortugal Portugesa Nevada "Neste barco à vela" Belaontzi honetan 18 15\nEspainia Gaztelania Patricia Kraus "No estás solo" Ez zaude bakarrik 19 10\nTurkia Turkiera Seyyal Taner & Lokomotif "Şarkım Sevgi Üstüne" Nire kanta maitasunari buruzkoa da 22 0\nGrezia Greziera Bang "Stop" (Στοπ) Geldi 10 64\nHerbehereak Nederlandera Marcha "Rechtop in de wind" Tinko haizearen aurrean 5 83\nLuxenburgo Frantsesa Plastic Bertrand "Amour, amour" Maitasuna, maitasuna 21 4\nErresuma Batua Ingelesa Rikki "Only the Light" Argia besterik ez 13 47\nFrantzia Frantsesa Christine Minier "Les mots d'amour n'ont pas de dimanche" Maitasun-hitzek ez daukate iganderik 14 44\nAlemania Alemana Wind "Lass die Sonne in dein Herz" Utzi argia zure bihotzean sartzen 2 141\nZipre Greziera Alexia "Aspro-mavro" (Άσπρο-μαύρο) Zuri-beltza 7 80\nFinlandia Finlandiera Vicky Rosti & Boulevard "Sata salamaa" Ehun mila tximista 15 32\nDanimarka Daniera Anne-Cathrine Herdorf & Bandjo "En lille melodi" Melodiatxo bat 5 83\nIrlanda Ingelesa Johnny Logan "Hold Me Now" Besarkatu nazazu orain 1 172\nJugoslavia Serbokroaziera[f 2] Novi fosili "Ja sam za ples" Dantza egin nahi nuke 4 83\nSuitza Frantsesa Carol Rich "Moitié, moitié" Erdi bana 17 26\n↑ Lerro batzuk ingelesez.\nMultimedia: Eurovision Song Contest 1987\nAzken aldaketa 1 urtarrila 2022(e)an, 18:38(e)tan\nOrriaren azken aldaketa: 1 urtarrila 2022, 18:38.


Abian da Donostian, Liburu eta Disko Azokako aurtengo edizioa - Nontzeberri\nHasiera/BESTELAKOAK/Abian da Donostian, Liburu eta Disko Azokako aurtengo edizioa\nAbian da Donostian, Liburu eta Disko Azokako aurtengo edizioa\nEuskadiko Liburu Ganbarak eta Liburu Azoken Batzordeak Gipuzkoako Plazan urtero antolatzen duen literaturaren topagunea, uztailaren 7ra arte egongo da zabalik, goiz eta arratsaldez .\nOhikoa den gisara, azokarekin batera, hainbat jarduera antolatu dituzte aurtengoan ere: liburu aurkezpenak, hitzaldiak eta mahai inguruak, haurrentzako ikuskizunak eta liburu sinatzeak ere. Hala, asteburuan hainbat idazle izango dira euren argitaletxeen stand-etan, irakurleei liburuak sinatzen.\nIgandean, 12:30ean, Dani Martirena ipuin kontalariak, Kosimoren katiuskak emankizuna eskainiko du familiartean gozatzeko, Gipuzkoako Plazan bertan.\nAste horretan zehar, hainbat idazlek euren liburuak aurkeztuko dituzte jendaurrean Liburutegi Nagusiko San Jeronimo aretoan. Hala, Jon Gerediagak Urtaroak eta zeinuak azken lanaren xehetasunak emango ditu ezagutzera; Markez Tulkarem; el retorno del equipo refugiado, Cisjordaniako futbol talde baten egunerokotasunari buruzko argazki-proiektuaren harira Joseba Zabalzak argitaratutako liburua; edo Muerte en el Adur, Seve Callejak argitaratu berri duen liburuen aurkezpenak izango dira, beste batzuen artean.\nGainera, Jon Arretxe, Javier Sagastiberri, Juan Infante eta Jose Javier Abasoloren eskutik nobela beltza xede izango duten mahai ingurua ondu da uztailaren 2an, asteartean. Eta bestalde, azokaren gunean bertan, Euskal emakume poetak izeneko erakusketa jarri dute ikusgai.\nGuztia eta egunez eguneko informazioa ikusteko, hemen.\nAsteburu honetan, “Zierbena Surf Film Festibala”


ERRAZTU DEZAGUN LANA SAREAN | Zornotzako Barnetegia\nLehenik eta behin, #Datraolat aplikazioa daukagu. Twitterren txioka ibiltzen zaretenok badakizue zein deserosoa den euskaraz traola (#euskara) edo erabiltzaile-izenak (@ZBarnetegia) deklinatzea; izan ere, gidoi, hutsune, marra, komatxo eta abarrak erabili behar izaten ditugu marka jarri ahal izateko, eta gauza bera posposizioekin.\nBada, @iametza interaktiboan Firefox eta Chromerako #Datraolat aplikazioa garatu zuten arazo horiek sahiesteko. Instalatu ondoren, txioak modu naturalean idatzi ahal izango dituzue, eroso, hitzak zatitzen ibiltzeko beharrik gabe.\nInformazio gehiago nahi izanez gero, Datraolat gehigarriaren orrian duzue dena pausuz pausu azalduta. Oso erraza da eta asko gozotuko du zuen twitterreko jarduna. Gainera, software librea da.\nBigarrena, Tori.eus tresna dugu. Honen helburua sarean fitxategi handiak partekatzea da, eta euskaraz dagoen bakarra dugu. Gehienok, sarean fitxategiak konpartitzeko posta elektronikoa erabili ohi dugu, eta artxiboak handiegiak direnean, lainoan dauden hainbat zerbitzu (Mega, Google Drive, Dropbox…).\nZer gertatzen da hirugarren bati fitxategi horiek bidali behar izanez gero? Batez ere, ingelesez dauden zerbitzuak erabiltzen direla, eta, normalean doan eskaintzen dutena oinarrizko bertsioa izaten dela; gehiago nahi izanez gero, ordaindu egin behar. Beraz, hori konpondu nahian, PuntuEUS Fundazioak Dinahosting enpresarekin batera Tori.eus zerbitzua jarri zuen martxan. Euskaraz, doakoa eta librea izateaz gain, beste hainbeste ezaugarri interesgarri ditu, lotura honetan ikusgai.\nBeraz, hasieran aipatu dugun moduan, berriak izan ez arren, oso erabilgarriak dira, eta asko erraztuko dute gure jarduna sarean. Erabil ditzagun, bada!\nIturriak: www.argia.eus eta www.sarean.eus


Ohiko galderak - Linyi Juda Zientzia eta Teknologia Ingurumena Babesteko Ingeniaritza Co., Ltd.\nZer gertatzen da produktuaren deskribapenarekin?\nKare labea bertikalak karea kaltzinatzeko gailu bat da, goiko elikaduraren beheko zatian klinkerra etengabe deskargatzeko. Labearen gorputz bertikala, gehitzeko eta deskargatzeko gailua eta aireztapen ekipoa ditu. karea labea bertikala lau motatan banatu daiteke erregaiaren arabera: koke labea labea bertikala, ikatza labea bertikala, erregaia labea bertikala eta gas labea bertikala. Kare labe bertikalaren abantaila da kapital inbertsio gutxiago, zoru gutxiago, eraginkortasun handia, erregai kontsumo txikia eta funtzionamendu erraza.\nZer gertatzen da ekoizpen prozesuan?\nKareharria eta ikatza hurrenez hurren biltegirako ontzietara sartzen dira eskorga bidez. Paperontzien beheko zatiek pisatzeko ontzi automatikoak dituzte. Ordenagailuak ezarritako kantitatearen arabera pisatu ondoren, kareharria eta ikatza nahasten dira. Saltatutako autoak zubi inklinatuaren bidez kare labearen goialdera igotzen ditu material nahastuak, eta gero uniformeki botatzen dira labera kargatzeko ekipoen eta elikatze ekipoen bidez.\nLehengaia labean bere grabitatearen eraginez jaisten da. Labearen behealdean, sustraien haizagailu batek labearen beheko aldean karea hozten du. Beheko haizeak beroa trukatzen du karearekin eta kaltzinatzera sartzen da erregai gisa, tenperatura 600 gradura iritsi ondoren.\nLabearen goialdetik datorren Kareharria aurretik berotzeko gunea, kaltzinatzeko gunea eta hozte gunea gainditzen du, eta erreakzio kimiko osoa tenperatura altuaren eraginez kaltzio oxido (karea) bihurtzeko. Horren ondoren, labearen hondoan deskargatzen du diskoak errautzeko makinak eta errautsak deskargatzeko gailuak zigilatutako deskarga funtzioarekin, etenik gabeko haizearen deskarga gauzatzeko.\nZer gertatzen da produktuaren ezaugarriekin?\nBatez ere, nahasteko, labeko kaltzinatzeak eta karea deskargatzeko prozesuen pisatze konpentsazio eta kontrol automatikoa osatu.\n(1) Sistema automatikoa eta eskuzkoa biak hornituta daude. Gunean bertan funtzionatzeko kutxaren eskuzko funtzionamendua izan ezik, guztiak kontrolatu daitezke ordenagailuaren funtzionamenduarekin kontrol-gela zentralean.\n(2) Tresna guztien datuak (hala nola presio neurgailua, emari neurgailua, tenperatura tresna) ordenagailuan agertzen dira eta inprimagailuak inprimatu ditzake.\n(3) WINCC giza-makina interfaze sistema eragile ezin hobea.\n(4) Siemens pisatzeko modulu adimenduneko sorta, pisaketa eta konpentsazio sistema osoa.\n(5) Karea labeko materialen maila neurgailu fidagarriak, maisu adimendunak eta jabedun beste ekipamendu batzuk.\n(6) Gunean kamera kontrolatzeko sistema ezin hobea. Denbora errealeko zuzeneko irudiak eta kontrol zentraleko ordenagailuko datuak, produkzio-linearen esteka guztiak zehatz-mehatz hartzen dituzte.\n(7) Siemens PLC sistema fidagarria, inbertsorea eta ordenagailu industriala bi mailatako mikroordenagailu sistema adimenduna.\n(8) Ingurumena errespetatzen duena. Ingurumena zaintzeko politiken eta ekoizpen beharren arabera, kedarra tratatzeko sistema eta desulfurazio sistema batekin hornitu daiteke legezko emisioak lortzeko.\nZer gertatzen da zure zerbitzuekin?\nSalmenta aurreko zerbitzuak: profase plana, prozesuaren fluxuaren diseinua eta fabrikatzailearen ekipamenduak eskaintzen dizkizugu zure eskaera bereziaren arabera.\nSalmenta Zerbitzuak: zerbitzaria Bidali teknikariak lanera, instalazioa eta doikuntza gidatzeko, operadoreak trebatzeko eta egiaztapena amaitzeko eta zurekin batera onartzeko.\nSaldu osteko zerbitzuak: leialtasuna Epe luzerako adiskidetasuna lortzeko, aldizka bezeroei itzulera egingo diegu.\nZure fabrika bisitatu dezaket?\nBai. Etxeko eta nazioarteko bezero askok bisitatzen dute gure fabrika urtero.\nZenbat denbora du zure ekipoaren bermeak? Ordezko piezak hornitzen al dituzu?\nGure berme epea urtebetekoa da, oro har. Ordezko piezak hornitu ditzakegu.\nEkipoen funtzionamendurako trebakuntza ematen al duzu?\nBai. Lan-gunera ingeniari profesionalak bidali ditzakegu ekipoak instalatzeko, doitzeko eta funtzionamendurako trebakuntzarako. Gure ingeniari guztiek dute pasaportea.\nZer gertatzen da ordainketarekin?\n% 30 TT gordailua,% 70eko saldoa jatorrizko bidalketa dokumentuen kopiaren aurka.\nKaltzio Hidroxidoa Ekoizteko Linea Ekipamendua, Kaltzio hidroxidoa egitea, Kaltzio oxidoaren izen komertziala, Kaltzio hidroxidoaren ekipamendua, Kaltzio oxidoa eta kaltzio hidroxidoa, Kaltzio hidroxidoa egitea,


Mugiment Kirol Txartela Debagoienean ezartzeko lankidetza hitzarmena aztergai izango da gaurko Osoko Bilkuran — Berbia\nMugiment Kirol Txartela Debagoienean ezartzeko lankidetza hitzarmena aztergai izango da gaurko Osoko Bilkuran\nAzaroaren 25az, Boliviako Estatu kolpeaz eta Euskararen Nazioarteko Egunaz adierazpenak proposatuko dira\nEz ohiko egunean, gaur arratsaldean, egingo da azaroari dagokion Osoko Bilkura. Lan zerrendan 14 gai jaso dira eta horietako hiru gai ezberdinen arloko adierazpenak dira, batzuk, adostuak eta udalbatzako bi taldeek modu bateratuan aurkeztuko dituztenak, beste bat, Boliviari dagokiona, talde bakoitzak bere aldetik eramango duena. Boliviaren estatu kolpearen aurrean udalbatza osatzen duten bi taldeek ikuspegi ezberdina dute nonbait, eta bakoitzak, adierazpen partikularra irakurriko du gaurko Osoko Bilkuran. Bozkatzerakoan biak bateratu eta testu bakarra osatu dezaketen ikusiko da arratsaldean. Batasuna ordea, egon badago azaroaren 25a eta abenduaren 3ko aldarrikapen eta ospakizunen inguruan. Azaroaren 25ean Emakumeen Kontrako Indarkeria Ezabatzeko Nazioarteko eguna izan zen eta honen inguruko adierazpen bateratua aurkeztuko da arratsaldeko bileran. Beste horrenbeste gertatuko da Euskararen Nazioarteko Egunaren baitan.\nAipatu adierazpenok Osoko Bilkuraren azken puntuetan jaso dira. Aurretik, 2020ko zerga ordenantzak behin betikoz onartu aurretik aurkeztu den erreklamazioa azaldu eta aztertuko da eta pertsona langabetuak kontratatzeko eta Gizarteratze eta laneratze prozesuetatik datozen pertsonak kontratatzeko laguntzen oinarriak onartu eta deialdiak egiteko erabakia hartzea proposatuko da.\nMugiment Kirol Txartela Debagoiena eskualdean ezartzeko lankidetza hitzarmenaren berri ere emango da Osoko Bilkuran. Bizkaian, Ezker-ibarrean indarrean dagoen esperientzia ekarri asmo da Debagoienera. Eskualdeko kirol zerbitzuetako bazkideek Arrasate, Aretxabaleta, Eskoriatza, Bergara eta Oñatiko instalazioak gain-kosturik gabe erabiltzeko aukera jasotzen du hitzarmenak. 2020an proba moduan martxan jarri asmo den esperientzia honek Foru Aldundiaren eta Eusko Jaurlaritzaren babesa du. Ekimenak tokian tokiko kirol zerbitzuei eragin diezaieken diru galera Jaurlaritzak konpentsatuko du hartarako propio sortutako diru fondoaz. Zubikoa kiroldegia berritzeko prozesuan dagoela eta igerilekua urtebetez ixteko puntuan dagoen honetan, oñatiarrontzat bereziki interesgarria da Mugiment kirol txartela sortzea. Baina xehetasunak arratsaldeko Osoko Bilkuran emango dira eta irratiz entzuteko aukera izango duzue, bilkura zuzenean emango baitu Oñati Irratiak, 18:00tatik aurrera.


Paola Moto: "Estimu berezia diot 'Dantza' filmari, eta ilusio handiz hartu dut EZAEren saria" — dantzan.eus\nHemen zaude: Hasiera › Hemeroteka › Paola Moto: "Estimu berezia diot 'Dantza' filmari, eta ilusio handiz hartu dut EZAEren saria"\nPaola Moto: "Estimu berezia diot 'Dantza' filmari, eta ilusio handiz hartu dut EZAEren saria"\nDantza filmak EZAEren saria jaso du Donostiako Zinemaldian. Txintxua Films ekoiztetxeak sortutako ikus-entzunezkoa da Dantza, eta Txintxuako produkzio departamenduko kidea da Paola Moto. Saritutako filmaren sormen prozesua gertutik ezagutu du azpeitiarrak. Dantza "film magikoa" dela dio Motok.\nPaola Moto (ezkerretik laugarrena) eta Txintxu Filmseko taldea, EZAEren saria jasotzen. (EZAE)\nEuskadiko Zine Aretoen Elkartearen (EZAE) saria jaso du Telmo Esnal zarauztarrak zuzendutako Dantza filmak. Txintxua Flms ekoiztetxeak sortutako ikus-entzunezkoa da Dantza, eta Txintxuako produkzio departamenduko kidea da Paola Moto (Azpeitia, 1994). Atzo, asteartea, jaso zuten Txintxuako kideek EZAEren saria Donostiako Kursaalean egindako ekitaldian, eta bertan izan den Moto. Hain zuzen, Telmo Esnal zuzendaria, Txintxuako Marian Fernandez eta Paola Moto, eta Juan Antonio Urbeltz, Jexux Larrea, Fernando Aristizabal eta Iñaki Arregi izan ziren sari banaketa ekitaldian. Euskal zinemagintza industriari egindako ekarpena eta filmaren arrakasta, ibilbidea, kalitatea eta originaltasuna aitortu dizkio EZAEk Dantza filmari. Motok "pozez" hartu du berria: "Estimu berezia diot Dantza filmari, eta ilusio handiz hartu dut EZAEren saria".\nAtzeko lanetan, fin\nMoto 2015. urtean izan zen aurrenekoz Zinemaldian Txintxua Films ekoiztetxearekin. Orduko hartan, Amama filma izan zen jaialdira eraman zutena, eta Urrezko Maskorra lortzeko lehiatu zen Zinemaldiko Sail Ofizialean. Orduz geroztik, zinemaldiz zinemaldi, azpeitiarra urtero izan da Donostiako zinema jaialdian. "Txintxuaren bulegoetan lanean hasi nintzenean ja Dantza filmaren inguruan hitz egiten entzuten nituen lankideak. Ikus-entzunezkoak urte askoko lana du atzetik, eta gertutik ezagutu ahal izan du. Sormen prozesua luzea izan da. Gainera, dirulaguntza publikoen zain egotea luze joaten da, horiek jaso arte ez baitago filma ekoizteko berme finkorik. 2016. urtean jaso genituen dirulaguntzak, eta 2017an ekin genien grabaketei. Hilabete asko eman genituen grabaketak egiten", azaldu du Motok. Txintxuako produkzio eta zuzendaritza departamentuetan egin du lan azpeitiarrak, baina bulegoko lanez aparte, grabaketetan ere parte hartzen du. Horrela azaldu du Motok: "Dantza filmean jende asko aritu gara lanean, 60-70 tekniko inguru grabaketa saio bakoitzean. Filma bukatuta nahiz bukatu aurretik, asko dira egin beharreko lanak eta prestatu beharreko materiala: kontratuak egin, trailerra eta spota prestatu, salmentarako DVDak egin, prentsa dosierrak, webgunea eguneratu... egin behar horien koordinazio lanen atzean ibili naiz".\nDantza iaz iritsi zen Donostiako Zinemaldira, eta Sail Ofizialean izan zen, lehiaketatik kanpo. Orduan ere promozio lanak egiten ibili zela kontatu du Motok, Txintxuako zuzendari, koreografo, dantzari eta talde tektikoko jendearekin batera. 2018ko abenduaren 21ean estreinatu zuten filma, eta orduz geroztik Espainiako eta Euskal Herriko hainbat eta hainbat txokotara iritsi da. Dantzan ez ezik, Txintxua Filmsek ekoiztutako Oreina filmean ere lanean ibilia da Moto: "Aurten ez dugu grabaketarik izan, baina lan ugari izan dugu Oreinarekin eta Dantzarekin, hedapen handia izan baitute. Gure ardura ere bada filmak zinema aretoetara iristea".\nDantza filmak izan duen ibilbidea aztertuz gero, EZAEk emandako saria "merezitako aitortza" dela pentsatzen du Motok: "Nire aburuz, filma magikoa da, baina ez genekien zinema aretoetan nola hartuko zuten ikusleek; izan ere, badu arrisku kutsu bat, ez baitu apenas dialogorik". Egindako bideari begira jarrita, Motok azaldu du 45.000 ikusle baino gehiago izan dituela Dantzak eta hamalau astez iraun zuela zinema karteldegian. Hori "ederra" dela dio azpeitiarrak.


David Altamir: «Umeei nortasuna garatzeko eskubidea eman behar diegu lehen urteetan» | EIBZko liburutegia\nDavid Altamir: «Umeei nortasuna garatzeko eskubidea eman behar diegu lehen urteetan»\nJon Rejado / 2013-03-15 / 545 hitz\nHaur hezkuntzan, bere kabuz ikas dezan, umeari testuinguru egokia ematea garrantzitsua dela nabarmendu du David Altamirrek, Ikastolen Elkarteak antolatutako jardunaldi pedagogikoetan.\nIkastolen Elkarteak antolatutako jardunaldi pedagogikoen hogeigarren aldia haur hezkuntzan zentratu da aurten, 0-6 urte arteko heziketa etapan. Rosa Sensat fundazioko zuzendaritzako kide eta haur hezkuntzako irakasle David Altamirrek adin tarte horretako heziketaren garrantzia azaldu du. Haurrak garai horretan ibiltzen, hitz egiten eta besteekin nola jokatu ikasten du.\n6 urte artean, hezi egiten da, edo zaindu?\nHaur heziketan lan egiten dugunon drama da hori. Drama da, baina ez guretzat, umeentzat baizik. Adin tarte horiekin lan egiten dugunok ikusten dugu gure lana arreta baino harago doala. Lehen urte horietan, umeak gaitasun handiak ditu, eta hazi ahala galtzen ditu. Lehen urteetan, umeei nortasuna garatzeko aukera eman behar diegu.\nEta ematen al zaie? Beren heziketan parte hartzeko eskubidea ematen al zaie umeei?\nUmeen eskubideak oso ondo zehaztuta daude, baina batzuetan ahaztu egiten zaigu existitzen direla. Giza eskubideez, ordea, askotan hitz egiten dugu, helduok gure eskubideez hitz egiten dugulako. Hezitzaileok ez diogu soilik arreta emango. Haren eskubideak ere errespetatu behar ditugu.\nIldo horretan, heztearen eta irakastearen arteko aldeak zehaztu dituzu agerraldian.\nArriskutsua da pentsatzea heztea irakastea baino ez dela. Heziketa urrunago doa. Ikuspuntu akademikotik, irakastea edukiak transmititzea da, eta hori ere egin behar dugu. Hori bai, umea zenbat eta txikiagoa izan, orduan eta gutxiago irakatsi behar diogu, berak bere erantzunak aurkitu behar dituelako. Lehen urteetan, hezitzaileen ardura da besteari ikasteko aukera ematea.\nErraz esaten da hori, baina, egiterakoan, errotiko aldaketak ekar ditzake hamaika alorretan…\nEspazioaren antolaketa, denbora malgua… Hamaika tresna daude, eta helduoi eskatzen digu gauzak antolatzerakoan umearen mailan kokatzea. Klaseak esperimentatzeko laborategi bat izan behar du, ohiko klase bat izan beharrean.\nBide horretan doazen metodo pedagogikoak badaude, lan egiten dutenak umearen garapena ahalbidetzeko: umeekiko errespetua, mugimendu librea…\nHainbat metodo daude, baina guztiek sinesten dute umearen zentraltasun horretan. Metodo bakoitzak bere moduan ulertzen du hori, baina denek garatu nahi dituzte umearen gaitasun horiek, umeek beren nortasuna garatzeko eskubidea izan dezaten: Montesori, Loczy… Baina arrisku bat sumatzen dut.\nMetodo baten barruan erosoegi sentitzeko arriskua. Denak dira interesgarriak, baina guztiek dituzte mugak. Malaguzzik esaten zuen teoriak haintzat hartu behar direla, irakurri, kontuan hartu, eta, azkenik, itsasora bota, nork bere teoria egin dezan. Ezin dugu heziketa modu bat dogma bihurtu.\nZein izan beharko luke hezitzailearen jokabidea 0-6 urte artean?\nLehenik eta behin, konfiantza izan behar du umeengan. Horrez gain, ez du konformatu behar ezagutzen duenarekin; harago joan behar du. Bestetik, aurrean duenaren iritzia errespetatu behar du, aurrean duena umea, lankidea edo gurasoa izan. Bestetik, zorrotza izan behar du bere buruaz hausnartzeko.\n3 urtetik aurrera ume gehienak eskolatuta daudela esan duzu, baina zein da familiaren garrantzia urte horietan?\nFamiliak funtsezko garrantzia du etapa guztietan, baina guraso izaten ikasteko prozesua haurtzaroan hasten dute. Eskolak funtsezko zeregina du familiari laguntzen; hezitzaile gaitasunak garatzen lagundu behar dio. Hortaz, eskolaren plangintzan bertan kontuan hartu behar da hori: nola gonbidatuko ditugu familiak, zer aretotan… Ikastetxeek familiei laguntza eman diezaiekete, eta familiak ordaindu ezin den baliabidea dira eskolentzat.\nHarreman hori gertatzen al da?\nLekuaren arabera. Hau da, zaintzan zentratzen den heziketa batek harreman jakin bat espero du gurasoekin: umeak ondo jan du, hiru aldiz egin du kaka… Dena den, badaude egitasmoak bestelako harreman bat proposatzen dutenak, bai gurasoekin, eta bai inguruko komunitatearekin. Hori ondo aterako den apustua da.\nKategoria Berria egunkaria, Hezkuntza, etiketak 2013, Berria, David Altamir, Haur Hezkuntza, Hezkuntza, Jon Rejado by Amaia. Gorde lotura.


Arnasa - - Anboto.org\nAmaia Ugalde Begoña 2019-03-15 08:30\nLagun bati esan diot ez nekiela Anboton zertaz idatzi; Martxoaren 8ko grebaz gustura idatziko nukeela, baina tarteka gaia handi geratzen zaidala uste dudala, eta ez dakidala orain arte esan ez den zerbait esateko gai naizen.\nAholkatu dit nire bizipenen inguruan idazteko, edo Elorrion dagoen zoramenaz; ea ikusi dudan eguen honetarako, adibidez, sei ekitaldi desberdin egon direla antolatuta.\nEsan diot desherritzen nabilela ni, gero eta gutxiago egoten naizela Elorrion; Martxoaren 8an ere nire bigarren herri bihurtzen ari den herrian izan nintzela, bertako emakumeekin.\nEgia esanda, bai nire lagunak eta bai nik, ez dugu denborarik izan eguenean antolatuta zeuden ekitaldietako batera ere joateko. Bateko lana, besteko konpromisoa, nahiko topera gabiltza beti. Mundua konpontzeko zerbezatxo bat elkarri prometitu bai, baina gura baino gutxiagotan hartzen dugu tarte bat lasai egoteko.\nHasi zen urtea, eta badoakigu, ia igarri barik, guztiz udaberritutako negua. Dirua gure denborarekin ordaintzen dugu, eta asteburuaren zain, oporren zain, egoten gara maiz, produktibitatearen zurrunbilotik arnasa hartzeko unea noiz helduko. Emakume askok joan den barikuan eduki genuen arnasa ganoraz hartu, elkarrekin berba egin eta indarberritzeko aukera. Horrelako ariketak gehiagotan egin, eta eman diezaiogun garrantzia benetan daukanari; jar ditzagun bizitzak erdigunean, oparitu dagiegun denbora gure ingurukoei eta geure buruari.


NBEko pobrezian adituak EAE bisitatuko du, Espainiako desberdintasun sozialak aztertzeko bidaiaren baitan\nEspainiako Estatuan desberdintasun sozial esanguratsuak daudela iritzirik, egoera aztertzeko bidaia abiatu du NBEko pobrezian aditu Philip Alstonek. “Informeak irakurtzen dituenak badaki etxebizitza krisia dagoela Espainian”, adierazi du.\nBilboko kalean emakumea eskean (Argazkia: eldiario.es)\nMuturreko pobreziari buruzko NBEko kontalari Philip Alstonek urtarrilaren 27an eman dio hasiera Espainiako Estatuan barrena egingo duen birari. Kalteberatasun, desparekotasun eta langabezia maila zein den aztertzeko xedez, hamabi egunez jardungo du bateko eta besteko autonomia-erkidegoetako egoera aztertzen. EAE da Alstonen helmugetako bat.\nBisita egin aurretik azpimarratu zuenez, babesik txikiena duen biztanleriak arazo esanguratsuak pairatzen dituela iradokitzen duten adierazleak daude. Bere hitzetan, “informeak irakurtzen dituenak badaki etxebizitza krisia dagoela Espainian”.\n“Espainia Europako bosgarren ekonomia handiena da, baina hala ere, pobrezia maila ikaragarri altuak ditu”, adierazi du, eta horrek zenbait galdera planteatu beharra iradokitzen duela gehitu: zeinentzat izan da onuragarria ekonomia-hazkundea? Eta zein geratu den atzean?\nNBEk azaldu duenez, krisiaren ondorioz, 2018tik %2,3 igo da pobrezia edo bazterketa sozial arriskuan dagoen herritarren ehunekoa; egun, 100 pertsonatik 26 daude arrisku egoera horretan. NBEko kontalariak oraindik Suitzan zela egindako adierazpenen arabera, finantza krisitik hamarkada bat baino gehiago igaro den honetan, "Espainiako pobrezia eta desberdintasun adierazle askok krisi aurretik baino maila askoz altuagoak dituzte”.\nKanal hauetan artxibatua: Pobrezia | Espainia | Etxebizitza eskubidea | EAE


Bergarako bulegotik 800 pertsona pasatu dira astean errenta aitorpena egitera - Bergara - Goiena.eus\nBergarako bulegotik 800 pertsona pasatu dira astean errenta aitorpena egitera\nMiren Arregi 2018-04-28 13:21\nAstelehenean, apirilaren 23an zabaldu ditu Gipuzkoako ogasunak, 2017ari dagokion errenta aitorpena egin ahal izateko bulegoak. Bergaran, sei egunotan, 800 pertsonak egin dute likidazioa eta ekainaren 30era bitartean, egunean, 180 pertsona jasoko dituzte bulegoan.\nKopuru horiek aurreko urtetakoekin konparatuta, ez dago aldaketarik. Bergarako bulegoan, etxean autolikidazio proposamena jaso baina zerbaitekin ados ez daudenek –aldaketa bat egin delako egoera zibilean eta abar–, eta proposamena jaso ez, eta errenta mekanizatua aurkeztu dezaketenek egiten dute aitorpena.\nGipuzkoako Foru Aldundiak, beste urte batzuetan bezala, 200.000 proposamenetik gora bidali ditu aurten ere postaz. Aurreko urteetako datuek diote, % 80k baino gehiagok onartzen duela proposamen hori. Gainontzekoek, ogasunaren bulegoetan, edo aholkularitza bitartez, edo internet bidez egin beharko dute.\nGeroz eta gehiago dira aitorpena euskaraz egiten duten herritarrak. Bergaran, esaterako, harremana euskaraz egiten da gehienetan, eta autolikidazio proposamen eta ogasunarekin harremana euskaraz izatea aukeratzen duten herritarren kopurua gora doa, urtetik urtera.


GUTAZ - surfboards\n“Surfboards familia-enpresa bat da, Santurtzin du egoitza, eta izen ona eraiki du kalitate handiko surf-taulak egiteko. Ikuspegi globala eta tokian tokiko ezagutza nahastuz, surf-zaletasuna elikatzeko gai izan da taldea 2020an surf-ohol bat egin zutenetik.\nBidean zehar etorri ziren surf-dendak, surf-lehiaketak, lagunak eta festak, surf-lantegia, Surfboards surflari profesionalak, onak eta txarrak, surf-eskolak eta ergelkeria; surfa bere unerik onenean.”\nNikolas Verbeke eta Kennet Unibaso\nSurflari profesionalak eta axularreko institutoko ikasle azkarrenak.\nNON EGITEN DUGU SURF


Boluntariotza GURUTZE GORRIA - Euskalerriko Eskautak Bizkaia\nBizkaia / Kanpoko komunikazioak / Ekintzak / Gizarte\nBoluntariotza GURUTZE GORRIA\nby Bizkaia · Published 8 April, 2020 · Updated 8 April, 2020\nGurutze Gorritik espero dute espiritu alaia izaten jarraitzea, nahiz eta egoera horrek zailtasunak eta gertaerak sortzen dituen. Taldeak izaten ari garen ekimen guztiengatik zoriontzen gaituzte, kolore-taldeen esparrua finkatuz, poza eta itxaropena mantenduz.\nMugimenduko kideentzako zerbitzua egiteko hainbat aukera eskaintzen dizkigute. Gurutze Gorriko boluntario-taldeetara kanpoko boluntario gisa atxikitzeko aukera ematen digute. Ohiko lerro horiek kolapsatuta daude eskaerekin, baina mugimenduko kideei aukera ematen diete probintziako boluntariotza-arduradunaren bidez parte hartzeko, harreman zuzenagoa izateko eta eskaera hori ohiko kasuetan baino bizkorragoa izateko.\nNorbaitek parte hartu nahi badu, jar zaitezte harremanetan bizkaia@eskaut.org helbidera, eskabideak zentralizatzeko eta ez saturatzeko, arduradun horien mezuak ez zabaltzeko eskatu digute.\nEskerrik asko eta beti prest! !\nNext story BIDEOA: Konfinamendua ez da oztopo ‘Bidean Aurrera’ jarraitzeko\nPrevious story Gorka Deuna online: zifra errekorra sare sozialetan


Mundakako Udala - Mundakako Udalak euskararen ahozko transmisioa sustatzen dau umeei ipuinak eta olerkiak zelan kontatu ikasteko tailerragaz\nMundakako Udalak euskararen ahozko transmisioa sustatzen dau umeei ipuinak eta olerkiak zelan kontatu ikasteko tailerragaz\nMundakako Udalak hizkuntza politika aktiboa mantetzen dau eta euskara zein geure kulturaren transmisioa sustatzearen alde egiten dau. Helburu hau jarraituz literaturaren ahozko baliabideak lantzeko ekimena jarri dau martxan. 0-7 urteko umeen gurasoek euren seme-alabeei ipuinak eta olerkiak zelan kontatu ikasteko tailerra, hain zuzen be.\nGurasoek euskararen eta geure kulturaren ahozko transmisio modu atseginean, dibertigarrian eta txikien neurrira egiteko jarraibideak eta baliabideak eskeintzeko helburuagaz, Mundakako Udalak ikasteko tailer praktikoa eskeintzen dau.\nLau saioen bitartez, eta umeen aurrean egingo dan beste saio bat gehiagogaz, ipuinak eta olerkiak umeei zelan kontatu ikasteko tailerrean parte hartzen daben gurasoek, lantzeko egitarau zabala garatuko dabe.\nBesteak beste, irakurketa ozena landuko dabe, bertan ahoa eta ahotsa, begiak eta begirada zelan erabili, edota isiluneak eta hotsak erabiltzeko aukera ezberdinak ikasiko dabez; poesia be landuko da, esku jokoak, dramatizazioak, kantak...erabiliz; bat-bateko kontaketen estrukturak eta formula ezberdinak ikusiko dira eta link interesgarriak eta bibliografia gaurkotuaren informazioa jasoko dabe.\nHurrengo tailerrak urriaren 29an eta azaroaren 5 eta 7an izango dira, azken hau umeen aurrean egingo da, tailerrean landutakoen erakusgarri. Tailer guztiak Tribisarrospe Kultur Etxean eskeiniko dira, 18:00etatik 20:00etara. Interesatuek izena emon ahal dabe udaletxean edo urtzi@ekilore.net emailean.


Arnasguneek arnasa hartzen segi dezaten | Gizartea | Berria\nPeon, Oiarbide, Otondo eta Salaberria, atzo Donostian egindako mahai inguruan. GORKA RUBIO / FOKU Tamaina handiagoan ikusi\n2021eko urtarrilak 24 - Donostia\nEta, egoera ikusita, zer erronka dituzte etorkizunerako? «Pentsatzen dut udal gehientsuenetan erronka bertsuak ditugula hizkuntza politikan, batez ere herritarren ezagutza nahiko kozkorra den inguruetan; horietan, erronka nagusia erabilera da», nabarmendu du Otondok. Gazteen erabileran «gainbehera kezkagarria» ikusten du, eta eskolaz kanpoko eremuetan lan egin beharra: «Eskolaz kanpoko arloetan eta eguneroko bizitzako arloetan lan egin behar da, horiek ere euskalduntzeko». «Kontzientzia galerari» erreparatu dio Oiarbidek: «Kontzientzia galera hori gerta daiteke, ez konturatzea: 'Alde egiten ari zaigu'. Egoera batzuetan, agian, uzten ari gara, erosotasun horretan sartuta». Horri buelta emateko moduren bat aurkitu nahi dute: «Nolabait bilatu beharrean gaude ea nola sartu diezaiokegun jendeari buruan zer garrantzia daukan guk normaltzat hartuta daukagun bizimodu horrek. Hori da gure erronka nagusia». Besteak beste, atzerritik etorritakoei begira jarri da Peon; hain zuzen, horiei egiten zaien harrerari erreparatu dio: «Portzentajea [atzerritik etorritakoena] berez ez da oso handia, baina tamaina txikiko herrietan eragin linguistiko handia izaten ari da. Herritar horiek gure kulturara eta hizkuntzara gerturatu behar ditugu, jakinik haiengandik ere asko dugula jasotzeko». Beste erronka bat ere aipatu du: «Lan munduan, ikasketa prozesuetan, euskara txertatzeko beharra dago».\nArnasguneen inguruan hausnartzeko, Arnasguneetan oinarritutako hizkuntza politikak mahai inguruaz gain, beste hainbat saio ere egin dituzte. Amaieran, ondorioak plazaratu dituzte Kontseiluko idazkari nagusi Paul Bilbaok eta Uemako lehendakari Iraitz Lazkanok.\nHaien hitzetan, jardunaldietan argi geratu da indarrean jarraitzen dutela arnasguneen garapenera begira jarritako hiru ardatzek —garapen sozioekonomikoak, soziokulturalak eta sozioekologikoak—, baita zazpi erronkek ere: garapen demolinguistiko jasangarria eta orekatua, garapen sozioekonomiko sistemikoa eta endogenoa, tokiko oinarrizko zerbitzuen garapena... Gainera, nabarmendu dutenez, agerian geratu da arnasguneen zaurgarritasuna, baina, aldi berean, pandemia garaian arnasguneetako bizi moldeak bestelako aukerak ematen dituela ere bai. Hizkuntza normalizazioa zeharkakotasunez lantzeko dagoen beharra ere aipatu dute, baita beharrezkoa dela ere politika publiko guztietan arnasguneen garapena aintzat hartzea. Azkenik, ikusi dute ezinbestekoa dela arnasguneen garapenari bermea eta babes juridikoa emango dion lege esparru bat garatzea.


Tuvisak ikerketa abiatu du jazotako eraso arrazistaren harira - Gasteiz - Alea.eus\nErredakzioa 2019-01-10 10:34\n"Militarra naiz eta eta hogei urte daramatzat zu bezalako jendea hiltzen". Horiek dira hitzez hitz Tuvisako 7. lineako bidaiari batek emakume beltz baten alabari atzo esan ziona. Mehatxua, @asmaatxo_ izeneko instagrameko erabiltzaileak zabaldu duen bideoan entzun daiteke. Bideoan salatzen du Tuvisako 7. lineako txoferrak emakume beltz baten eta bere alabaren kontra izaniko jarrera oldarkorra, eta horren ondorioz autobusean zegoen hainbat bidaiariren aldetik etorri ziren mehatxu eta irain arrazistak.\nTuvisako lehendakari Itziar Gonzalok gaur azaldu duenez, Gasteizko Udala gertatutakoa ikertzen ari da.\nEmakumea eta bere alaba asteazkenean arratsaldean Borinbizkarra eta Salburua lotzen duen autobusean sartu ziren, eta txikia patinetea tolestu gabe sartu zen. Bideoan ikusten denez, Tuvisako txoferrak patinetea tolesteko eskatzen dio emakumeari tonu altuan eta modu zakarrean. Emakumeak aurre egiten dio, eta eztabaida hasten da. Emakumea saiatzen da txoferrari azaltzen ume txikiak "behar bereziak" dituela, eta horregatik izan dituela zailtasunak patinetea tolesteko, baina txoferrak erantzuten dio "berdin zait behar bereziak izatea", eta berriro errepikatzen du ezin dela patinetea tolestu gabe sartu.\nOndoren, @asmaatxo_ izeneko instagrameko erabiltzaileak salatu duenez, autobuseko hainbat bidaiari emakumea iraintzen hasten dira: "etorkin zikinak, putakumeak", "hona etortzen zarete eta dena kentzen diguzue", "beltz zikinak, nazka ematen didazue", eta abar. Une horretan, gainera, militarra dela dioen gizon batek emakumea eta umea bera iraindu eta mehatxatzen ditu. Emakumea negarrez eta oso asaldatuta jaitsi zen autobusetik.


«Surf Park» egitasmoa: Olatu artifizialak Donibane Lohizunen | Kirolak | GARA Euskal Herriko egunkaria\n«Surf Park» egitasmoa: Olatu artifizialak Donibane Lohizunen\nBoardriders konpainiak olatu artifizialak sortzen dituen igerileku bat eraikitzeko proiektu bat du Donibane Lohizunen. Wavergarden enpresa gipuzkoarrak gauzatuko luke egitasmoa. Ingurumenean izango lukeen inpaktuaz ohartarazi dute hainbat elkartek.\nSarri argitaratzen dira olatu artifizialak sortzen dituzten igerilekuen eraikuntza proiektuak, baina oso kasu gutxitan gauzatzen dira egitasmoak. Parisen, esaterako, berriki aurkeztu dute “La Vague Grand Paris”, 250 milioi euroko aurrekontuarekin, WhiteWater enpresaren teknologia baliatuz eraikiko litzatekeen surf igerilekua.\nEuskal Herritik gertuago, “Wavelandes Atlantique” proietkua ere aurkeztu zuten, Landetan egiteko, baina proiektu hau ere airean da; izan ere, 2024ko Olinpiar Jokoetarako hautagaitza aurkezteko baliatu zuten egitasmoa, baina azkenean Batzorde Olinpikoak Tahiti hautatu zuen surf olinpiadak egiteko.\nBoardriders enpresa, Europako egoitza nagusia Donibane Lohizunen duena, Lapurdin surf igerileku bat eraikitzeko prestaketa lanetan ari da, Wavegardenekin. Quiksilver markak Billabong marka bere egin zuenean, beste marka batzuen ardura ere hartu zuen, eta horien artean da, adibidez, Boardriders marka; horregatik, Donibane Lohizunen dagoen egoitza partekatzen dute biek, eta, hain zuzen ere, egoitzaren gibelean dauden lurrak baliatu nahi dituzte igerilekua eraikitzeko.\nDonibane Lohizuneko egoitzaren aitzinean skate parke bat eraiki zuten, Udalarekin elkarlanean, eta egitasmo berria ere antzera eraikitzea izango litzateke xedea. Hau da, enpresak dirua jarriko luke, baina lurrak eta eraikuntza baimenak Udalarekin partekatu beharko ditu.\n“Surf Park” delakoa eraikitzeko hautatu duten guneak nekazariak haserrearazi ditu; izan ere, sarritan salatu izan dute aberatsentzako etxe handiak eraikitzeko erosten diren lurrak nekazaritzarako oso baliagarriak direla, baina ez dira lurrak lantzeko erosten. Lapurdiko kostaldean gertatzen ari den «kolonizazioaren» ondorioz lantzeko gero eta lur gutxiago dagoela salatzen dute nekazariek.\nArazo horri aurre egiteko sortu zen 2013. urtean Lurzaindia, «lurra laborantzako tresnatzat babesten eta espekulazioaren aurka diharduen» Ipar Euskal Herriko taldea. Lurra eta eraikinak erosten ditu Lurzaindiak, ondoren epe luzera eta prezio egokian nekazaritzan edo abeltzaintzan lan egin nahi duten pertsonei alokatzeko.\nHala ere, ez dira soilik abeltzain eta nekazariak kexatu olatu artifizialeko igerilekuaren kontra. Beste hainbat elkarteren artean, Surfrider fundazioak ere lehen aldiz bere desadostasuna erakutsi du argitaratu duen agiri baten bitartez.\nAskotan eskatu izan diote itsasoak eta ozeanoak babesteko 1990. urtean sortu zen irabazi asmorik gabeko erakundeari olatu artifizialak sortzen dituzten igerilekuen inguruan zein iritzi duen adierazteko. Orain artean, eztabaida ekidin du Surfrider Europe fundazioak, baina ekainaren 15ean, lehen aldiz zezenari adarretatik heldu eta auzi honetan zer iritzi duen argitu zuen.\n«Sarri eskatu digute olatu artifizialen aferan gure jarrera zein den agertzeko; alde batetik, halako proiektuen kontra dauden elkarteak zuzendu dira gugana eta, bestetik, proiektuen sustatzaileek ere gure sostengua nahi dute, olatu artifizialen eraikuntzan lagun dezagun», azaltzen du Surfrider Europe-k argitaratutako idatziak.\nGauzak horrela, lehen aldiz kaleratu du olatu artifizialen inguruan duen iritzia Surfrider Europek. Argi eta garbi adierazi du ez dutela «olatu artifizialak sortzen dituen proiekturik babesten» eta hiru arrazoi nagusi eman ditu: «Igerileku horien eraikuntzak lur naturalak artifizial bilakatzen ditu, funtzionatzeko ur kontsumo handia dute eta energia kantitate handia behar dute».\n«Horiek, nagusiki, aisialdi proiektu ekonomikoak dira, eta horien garrantzia zalantzan jar daiteke; batez ere, egitura horien kokapena ozeanotik eta olatu naturaletatik gertu dagoenean», dio Surfrider fundazioak.\nIgerilekua eta hotela\nDonibane Lohizunen dagoen Jaldayko jarduera-eremuan gauzatuko litzatekeen proiektua tokiko hiri-planaren baitan kokatzen da. Joan den otsailaren 22an onartu zuen proiektua Euskal Elkargoak. Udal kontseiluaren bozketan, ostera, Herri Berri taldeak bakarrik bozkatu zuen egitasmoaren kontra. Proiektua oraindik hastapenetan da, baina 2021etik aurrera lortuko den plangintza baimena eskuratuko dutela aurreikusten dute sustatzaileek.\nHelburu naturaletarako eta nekazaritzarako erabiltzen diren lurretan eraiki nahi duten egitasmoak 155 metroko luzera duen olatu-igerileku bat proposatzen du, 25.000 metro kubikoko edukiera duena (hamar igerileku olinpikoren baliokidea).\n1.500 metro karratuko azalera duen eremu batean, igerilekuaz gain beste hainbat proiektu ere jasotzen dira, hala nola, salmenta-eremu bat, taberna, jatetxea, igerilekura begira dauden terrazak, garagardo-denda bat, baratze bat eta 100 logela dituen 4 izarreko hotel bat.\nIslarik ez hauteskunde kanpainan\nTokiko hiri-plangintza planaren arabera, parke erraldoi honen anbizioa «produktu berrien diseinuan zein ozeanoen, neguko kirolen eta ur kirolen sektorean mundu mailako erreferentzia bat sortzea da». Sustatzaileen esanetan, «proiektuaren atzean naturaren maitaleak daude».\nAtzo bertan Ipar Euskal Herrian egin ziren herri hauteskundeen kanpainak luze jo du, bi itzulien artean covid-19ak sortutako osasun krisia gailendu baita, baina «gai honek ez du batere oihartzunik izan kanpainak iraun duen bitartean», salatu zuen Pierre Koch, Donibane Lohizuneko Herri Berri alderdiko hautagaiak.\n«Igerileku horien eraikuntzak lur naturalak artifizial bilakatzen ditu, funtzionatzeko ur kontsumo handia dute eta energia kantitate handia behar dute».\nHelburu naturaletarako eta nekazaritzarako erabiltzen diren lurretan eraiki nahi duten egitasmoak 155 metroko luzera duen olatu-igerileku bat aurreikusten du, 25.000 metro kubikokoa.


kritiken hemeroteka » Kirol-kazetari frustratu baten txakurra\n« Berez-berez | Norbanako aratza »\nKirol-kazetari frustratu baten txakurra Hasier Rekondo / Berria, 2016-06-05\n“Uste dut bizitza guztiak direla interesgarriak, asmatuz gero bizitza horietatik zer eta nola idatzi”, dio Juan Luis Zabala kultur kazetariaren alter ego-a omen denak artefaktu literario erakargarri honetan. Baina nola demontre ez da izango interesgarria Euskaldunon Egunkaria jaio zenetik eta itxi zuten arte, eta gero BERRIA honetan kultur kazetari izandako, bene-benetan kirol-kazetari izan nahi duen arren, Juan Luis Zabalaren bizitza? Nartzisismo efektistaren edota talentu faltaren mamuak bakarrik zapuztu zezakeen proiektua. Ez da kasua. Liburuak denetatik du, botika literario oparoak legez, eta ez da falta ezta thriller kutre bat ere, Eneko Aizpuruaren Herensuge gorriaren urtea nobelarekin (Erein, 2013) zenbait antzekotasun aurkeztuz, agerian bada ere.\nJuan Luis Zabalak XLI. Irun Hiria Kutxa Literatur Saria jaso zuen Txistu eta biok tramankulu literario zoro, erakargarri, ironiko eta desiragarri honekin. Esan dezadan hasteko eskertzekoa dela Algaida argitaletxeak edizio txukuna kaleratzeko egin duen ahalegina, nobela-eguneroko-thriller beltz hau edizio gustagarri batean irakurtzeko aukera ez baita maizegi izaten azkenaldian.\nZabalak azkenaldian hain gaitzetsia izan den auto-fikzioaren (Enrique Vila-Matasen itzala oso luzea da) erritmoak maisuki menderatzen dituela erakusten du liburu honetan. Harekin Donostiako Txomin Enea auzo baztertuan kasik kasualitatez bizi den Txistu txakurraren konpainia noblean, alter-egoa-ren ifrentzu ez gizatiarra, ibilera kulturalak, existentzialak eta politiko-soziologikoak kontatuko ditu, lehen pertsona zintzo bezain iruzurtia erabiliz, proiektuaren eraikitze prozesuaren berri ematen duen bitartean. Tour de force egozentriko, kultu eta kutre horretan murgilduko du irakurlea, azenario existentzial bati itsatsita, egileari hain gustuko zaizkion gaiak jorratuz: euskal kulturaren egoera patetikoa (“Kultura, egun eta hemen, hamarretik bederatzi eta hiru laurden gutxienez, merkataritza, turismoa eta erakunde ofizialen propaganda da…”), euskararekiko tabuak (zein nekeza den euskalduna zein erdalduna izatea —Zelaia igeltseroaren ahotsean—), gatazkaren auzia distantziaz begiratuz edota immigrazioari buruz zenbait herritarren benetako izuak agertuz, besteak beste. Zabalaren pentsamendua ez da politikoki zuzena. Eta horretan bidaide du Lisa Beitia pertsonaiaren eguneroko paraleloa.\nRadio Marca entzuten ari zela izan zuen Zabalak Saramagoren heriotzaren berri. Nolabaiteko distantzia hartu du jada kulturarekiko, eta beren burua aldatu ezin dutenean, kulturaren bidez gizartea eraldatu nahi duten sortzaile guztiekiko. Realzale porrokatua da, kulturzale baino gehiago. Bainarik jartzekotan, egileak luzatutako desafioari jarraiki, “ondo prestatua bainago kritikarik suntsitzaileenak ere neureganatzeko”, euskal kulturako zenbait pertsonaiari dien larregizko miresmena, eta jokoa ematen duten arren, demasezko aipuak, zenbait aitaponteren larregizko pisua liburuan.\nJuan Luis Zabala beti euskal idazleen tropelean kokatu izan dute; apika kultur kazetari gisa izan duen identifikazioak ez dio asko lagundu. Nago oraingo honetan eskapada onean sartu dela, barkatuko didazue erkaketa erraza, eta lasterketa buruan jartzeko aukera profitatu duela, betiere Txisturi esker. Txisturik gabe, bere txikitasunean handi den esperimentu hau ez bailitzateke posible izango.


Arrainaren anisakisak eragindako alergiak areagotu egin dira | Consumer\nArrainaren anisakisak eragindako alergiak areagotu egin dira\nBaliteke Atlantikoko bakailao-larbak laukoiztu izana denboraldi honetan\nMadrilgo La Princesa Unibertsitate Ospitaleko Alergologia Zerbitzuko Alvaro Daschner doktorearen arabera, anisakis larben erreakzioek gora egin dute aurten Espainian. “Larruazaleko patologia duten edo elikagaiekiko alergiaren susmoa duten pazienteetan, anisakisarekiko sentikortasunen ehunekoa %21 eta %29 artean zegoen 2009tik 2011ra bitartean, eta aurtengo lehen hiru hilabeteetan %39ra iritsi da”, zehaztu du. Fenomeno horren arrazoia izan daiteke Atlantikotik datorren bakailao-larben batezbestekoa laukoiztu egin dela denboraldi honetan, Parasitologiako Espainiako Elkarteak (SOCEPA) jakinarazi duenez.\nMadrilgo Erkidegoan anisakiosiaren prebalentzia oso handia da Galizian egindako beste ikasketa batzuekin alderatuta, Carmen Cuéllar del Hoyo Madrilgo Unibertsitate Konplutentseko irakasleak nabarmendu duenez. Arrain freskoa eta prestatu gabeko arraina jatearen eta antigorputz horien presentziaren arteko erlazioa zuzenean lotuta dago, baita arraina mikrouhin-labean prestatzen duten pertsonena ere. Emaitza horiek, ikertzaileen arabera, aldeztu egiten dute larbak bizirik egon behar duela patologiaren eragilea izateko, eta arraina prestatzeko sukaldaritza-prozesu guztiek ez dutela gai anisaki-larbak suntsitzeko.\nCuéllarrek adierazi duenez, “Galizian eta Madrilen oso bestelako prebalentzia antzematen da, batetik, arraina kontsumitzeko ohituren arteko desberdintasunengatik eta, bestetik, kontsumitutako arrainen infekzio-prebalentzian dauden aldeengatik, plater gordinen edo gutxi prestatuen kontsumoa baita gizakiarengan infekzio-bide nagusia anisakis simplex gisa”.\nFlorencio Martínez Ubeira ikertzaileak, Santiagoko Unibertsitateko Farmazia Fakultateko Parasitologia Laborategiko kideak, Ani s 7 alergenoa aipatu du. Anisakis simplex larbetan identifikatuta dago alergenoa, eta parasito horiek infektatutako paziente gehienek erreakzionatzen dute harekin. Gaur egun, alergeno hori diagnostiko-kit bat garatzeko erabili da, gaixoen antigorputzak beste metodo batzuekin lortzen dena baino “askoz sentikorrago” eta “zehatzago” detektatzeko. Anisakiosiaren immunodiagnostikorako erreferentzia-metodo gisa mundu osoko ospitaleetan merkaturatu eta erabiltzeko asmoa dute.\nGranadako Unibertsitateko lan-talde batek, Adela Valero irakasleak zuzenduta, ikerketa-ildo bat ezarri du. Ikerketa-ildo horren helburua da landare-jatorriko produktu naturalek L3 anisakis simplex larbekin duten larbizizida aztertzea. Probatutako olio esentzialen osagai terpenikoen artean, esperimentazioko animalien digestio-hodiko paretako lesioen ehunekoa ia nulua izan zen timolarekin, geraniolarekin, zitronelolarekin, zitralarekin edo periallaldehidoarekin. Osagai horiek sukaldaritzan asko erabiltzen diren landareetan daude, hala nola ezkaia, oreganoa, limoia edo perilla.\n2012 alergiak anisakis handitze Pescado-eu


teatro vasco archivos - Page 4 of 191 - Eskena\n11 ekaina, 2022 by admin_eskena\n“AL FIN DEL CAMINO” – (VITORIA)\nDagoeneko 20 urtetik gora igaro dira Pedrin Divina Pedrea bilakatuta agertu zenetik, bere auzokide guztien aurrean. Dena perfektua zatekeen, edo ia, bere aita Pedro, betiko sindikalista sutsua, bertan agertu izan ez balitz. Baina, ez dago ikusi nahi ez duena baino itsuagorik; eta Pedrok, beti egon nahi izan du itsu edo "bizimodu normal" bat izan. Eta, noski, ez Pedrin eta are gutxiago Divina Pedrea ez ziren "normaltasun" haren parte. Maleta bat, mila pezeta eta "zu jada ez zara nire semea" nahikoa izan ziren bi pertsonaren arteko bizitza harremana eteteko. Bien arteko haustura eta, harrezkeroztik, haien bizitzan iltzatuta geratu den konpondu gabeko gaia. Baina patuaren asmoek ez dute ahaidetasunaz ulertzen eta aita-semeak une xelebre batek jarriko ditu berriz ere aurrez aurre. Izan ere, egoitza batetik ihesi joan den aitaren bizitza Alzheimerrak menperatzen duen bitartean, Drag Queen ogibide profesionalak semearena definitzen baitu. Bien amesgaizto edo tortura une, biek jada … [Irakurri gehiago...] about “AL FIN DEL CAMINO” – (VITORIA)\n10 ekaina, 2022 by admin_eskena\n“ZIRKUS” – PARQUE DEL FERIAL – (BILBAO)\nZirkus ikuskizunak "Compañía Amateur del Club Deportivo"-ren historia kontatzen du, historiaren kutxatik euskal zirkuaren atal eder bat berreskuratzeko asmoz. Bilbon, 1931. urtean sortutako taldea dugu, eta 1936ra arte umezurztegietara, ospitaletara eta nagusien egoitzetara irribarrea eta ilusioa eramateko helburuaz sortu zen. Malas Compañías zirko taldeak, 90 urte geroago, artista horien azalean jartzera jolasten du, konpainiaren gertakari eta protagonista nagusiak ardatz hartuta haien emanaldiak nolakoak ziren imaginatu du eta ikusle guztientzako ikuskizun dibertigarria eskaintzen du, malabarismo, akrobazia, ekilibrismo, zuzeneko musika eta umore eta sorpresaz beterikoa. … [Irakurri gehiago...] about “ZIRKUS” – PARQUE DEL FERIAL – (BILBAO)\n“AL FIN DEL CAMINO” – (BILBAO)\nDagoeneko 20 urtetik gora igaro dira Pedrin Divina Pedrea bilakatuta agertu zenetik, bere auzokide guztien aurrean. Dena perfektua zatekeen, edo ia, bere aita Pedro, betiko sindikalista sutsua, bertan agertu izan ez balitz. Baina, ez dago ikusi nahi ez duena baino itsuagorik; eta Pedrok, beti egon nahi izan du itsu edo "bizimodu normal" bat izan. Eta, noski, ez Pedrin eta are gutxiago Divina Pedrea ez ziren "normaltasun" haren parte. Maleta bat, mila pezeta eta "zu jada ez zara nire semea" nahikoa izan ziren bi pertsonaren arteko bizitza harremana eteteko. Bien arteko haustura eta, harrezkeroztik, haien bizitzan iltzatuta geratu den konpondu gabeko gaia. Baina patuaren asmoek ez dute ahaidetasunaz ulertzen eta aita-semeak une xelebre batek jarriko ditu berriz ere aurrez aurre. Izan ere, egoitza batetik ihesi joan den aitaren bizitza Alzheimerrak menperatzen duen bitartean, Drag Queen ogibide profesionalak semearena definitzen baitu. Bien amesgaizto edo tortura une, biek jada … [Irakurri gehiago...] about “AL FIN DEL CAMINO” – (BILBAO)\n7 ekaina, 2022 by admin_eskena\n… [Irakurri gehiago...] about ESTREINALDIA: SENTA\n“LA CAZADORA DE MITOS” – TEATRO ARRIAGA ANTZOKIA – (BILBAO)\nSARRERAK EROSI - LA CAZADORA DE MITOS Lila izeneko antropologo batek mitoen mundu bitxirako sarbide ezkutua aurkitu du. Mitoen munduan Oroimenaren eta Ahanzturaren arteko borroka handia ari da gertatzen. Mundu horretan ezagutuko ditu beti bustirik dagoen naufragoa, ibaiaren azpian bizi den filosofoa, ipurtargiak ehizatzen dituen haur-taldea, alkimista jakintsu bat… eta iluntasunetik zelatan dagoen izaki zahar eta iluna. La cazadora de mitos mugako ikuskizun bat da; izan ere, antzerkia, zinema, musika eta animazioa uztartzen ditu. Naiel Ibarrola (zuzendari artistikoa), Martín Ibarrola (gidoigilea) eta Roberto San Sebastián (ikus-entzunezkoen zuzendarikidea) tokiko mitoak berreskuratzen dituen proposamenarekin datozkigu, eta hizkuntza eszeniko berrien bidez magiaz eta fantasiaz betetako istorioa aurkeztuko dute. Fitxa artistikoa Zuzendaritza artistikoa: Naiel Ibarrola Ikus-entzunezkoen zuzendarikidetza: Roberto San Sebastián Gidoia: Martín Ibarrola … [Irakurri gehiago...] about “LA CAZADORA DE MITOS” – TEATRO ARRIAGA ANTZOKIA – (BILBAO)


Egun osoko erromeria egiten zen Asentzio Egunean - Elgeta - Goiena.eus\nEgun osoko erromeria egiten zen Asentzio Egunean\nLarraitz Zeberio Lekuona 2020-05-23 10:00\nErmitan berritze lanak egin osteko ospakizuna, 1953an. (Argazkia: Indalecio Ojanguren)\nEgunean izan zen Asentzio Eguna, baina ez zen ospakizunik egin. Aste bukaeran ere ez da egingo; izan ere, alerta egoerak ez du horrelakorik antolatzea ahalbidetzen. Sasoi bateko erromeriak zelakoak ziren gogora ekartzeko aukera, ordea, ezin da galdu.\nLeku seinalatua da Asentzio elgetar askorendako, eta adin batetik aurrerakoek nostalgiaz gogoratzen dituzte Asentzio Egunarekin putzu inguruan egindako erromeriak eta askotariko festa egitarauak. Aurten, ezin izan da inolako ospakizunik egin, baina eguraldiak lagunduta jende asko erakarri du Asentziok konfinamendu asteotan; izan ere, paraje ederra da.\nMaiatzarekin izaten da Asentzio Eguna, eta bolada batzuetan indar handiagoarekin eta beste batzuetan indar txikiagoarekin, baina ia beti ospatu da Elgetan. 50eko hamarkadan bizi izan zuen Asentzio Egunak loraldietako bat. "Orduan, erromeria asko egiten ziren inguru guztian", azaltzen du Ostatu tabernako Arantxa Aretxagak. "Ni ume kozkorra nintzen, baina gogoan dut nola jartzen genuen taberna Asentzion. Aitak eta Candido Bolinagak jartzen zuten, ohol handi batzuekin eta arramekin atonduta. Iturria bazegoen. Gainerako guztia gurdiarekin igotzen genuen. Goizean goiz gurdia goraino bete, eta Asentziora! Sua ere jartzen genuen. Ama aritzen zen sukaldari lanetan, eta Albistegitik ere etortzen zen bateren bat laguntzera. Sekulako erromeria izaten zen Asentzion".\nAretxagak gogoan du jendea bazkariarekin joaten zela egun pasa. "Pagopea jendez betetzen zen. Familia osoak elkartzen ziren; senar-emazteak eta zazpi, zortzi edo bederatzi seme-alaba. Askok lekua hartuta izaten zu- ten, gainera".\nOrduan, ez zegoen mahairik Asentzion. Lurrean eserita bazkaltzen zuten. "Barran txorizo egosia, tortilla, salda eta halakoak ematen genituen. Ermitaren alde batean barra egoten zen eta bestean erromeria egiten zen. Uste dut meza 10:00 aldera esaten zela, eta ordurako prest izaten genuen salda".\nErromeria, iluntzera arte\nErromeria bazkalostean hasten zen, eta 20:00ak edo 21:00ak arte irauten zuen. Gehienetan, Gelatxo soinu-joleak eta Eguren sa- xofoi-joleak egiten zuten. "Bateria Elektriko esaten zioten mutil batek jotzen zuen", gogoratzen du Manu Sarasua elgetarrak. "Jende asko elkartzen zen Asentzion: Elgetakoak, Angiozarkoak eta Bergarakoak ere bai. Orduan, ez zen besterik egoten!".\nKanpanzarren, Altuben eta San Romanen ere erromeria handiak egiten zirela du gogoan Aretxagak. "Gehienak desagertuta daude; izan ere, beste garai batzuk ziren!".\nGastuak ordaintzen laguntzeko borondatea eskatzen zen. "Dantzaldi eta erromeria gehienetan izaten zen horrela", azaltzen du Ramon Ugaldek. "Dantzan ari zinela banderatxodun orratz bat jartzen zizuten paparrean. Hura izaten zen seinalea. Gizonezkoei jartzen zitzaien, emakumezkoei ez". Eta dantzan ibilitakoei borondatea eskatzen zitzaien. "Musikoak ordaintzeko izaten zen dirua", dio Ugaldek.\n"Dantzan egiteko eskatu egiten zen. Mutilak eskatzen zuen: 'Dantzan eingou?'. Eta neskak erantzuten zuen baietz edo ezetz. Ze denborak, ene!", gogoratzen du irribarre batekin Aretxagak.\nGeroko Asentzio Egunak\nDenborarekin, Asentzioko erromeria indarra galtzen joan zen, eta 1995an berreskuratu zuen Elgetako Gazte Asanbladak. Bigarren loraldia izan zen. Sasoi hura ere pasa zen, eta gaur egun formatu txikiagoan ospatzen da Asentzio Eguna.\nDesafioak. Hainbat desafioren lekuko ere izan da Asentzio Eguna. 1996an, esaterako, ikuskizun polita eskaini zuten trontza desafioan parte hartu zuten bi taldeetako ordezkariek. Apustuak parekatuak izan baziren ere, gazteak nagusitu ziren.\nBuruz buruko finala. pantaila handian 1997ko Asentzio Eguna berezia izan zen. 400 eta 500 pertsona artean elkartu ziren eta pantaila erraldoi batekin jarraitu zuten Aitor Elkoro elgetarrak Fernando Arretxeren aurka jokatutako buruz buruko finala.\nBazkaria Trikitilariak, dantzariak eta bolatokia ere egoten ziren Asentzio Eguneko egitarauan. Askotariko erronkak eta abilezia erakustaldia ere bai. Bazkalosteko kantu saioak ere ez ziren nolanahikoak izaten.


AurtenTxikiak Handi egitasmoak Lleida eta Venezuela aldera eginen du salto. Munduko bi bazter hauetan ere propioak dituzten hizkuntzak dituzte; UNESCOren arabera, galtzeko arriskuan daudenak: aranera eta makiritare hizkuntzak, hain zuzen ere.\nAranera Pirineoetako Aran haranean hitz egiten den hizkuntza da. Bertzalde, gaskoiaren aldaera bat da, eta okzitaniar hizkuntzen baitan kokatzen dute adituek. Hizkuntza honi buruzko informazio gehiago hemen.\nMakiritare edo Yekuana izenak ematen zaizkio Orinoko ibaiaren arroan bizi den bertako herriari, Ventuari eta Caura ibaien inguruetan. Gaur egun, Venezuelako Amazonas eta Bolivar departamenduetan eta Brasilgo Roraiman. Herri honen hizkuntzak herriak berak hartzen duen izena du: makiritare. Hizkuntza honi buruzko informazio gehiago hemen.\nBi hizkuntza hauek eta euskararen arteko elkarlana sustatzeko; batetik, Lleidako Les herrian kokatua dagoen Alejandro Casona ikastetxearekin harremanetan jarri gara; eta bestetik, gaur egungo Venezuelan kokatua dagoen Goi Ventuariko komunitatearekin. Txikiak Handi egitasmotik bultzatuko dugun elkarlan honi esker, hango eta hemengo ikasleek beraien hizkuntza, kultura eta ohiturak elkar ezagutzeko parada izanen dute.\nAranera, makiritare eta euskara hurbilduko dituen bidaia hastera doa, bazatoz gurekin?